text:
Sí skjalið niðanfyri fyri at síggja, hvørjar treytir eru galdandi fyri tey ymsu ferðaseðlasløgini og farleiðirnar.
Hvussu nógvar ferðaseðlar kann eg keypa í senn á atlantic.fo?
Alt eftir, hvussu nógvir ferðaseðlar eru tøkir á valda degnum, ber til at bíleggja í mesta lagi 9 ferðaseðlar í senn.
Um leitað verður eftir fleiri ferðaseðlum enn pláss er, vísir skipanin ”útselt” á valda degnum. Roynast kann at leita eftir færri ferðaseðlum fyri at vita, um pláss er eftir.
Hvussu langa tíð frammanundan kann eg keypa ein ferðaseðil?
Ferðaseðlar kunnu keypast upp til 360 dagar fyri fráferð.
Hvat um eg ikki møti til mína fráferð (No-show)?
Hevur tú Lágprís ella SVEIM ferðaseðil, er hesin partur av ferðini mistur. Sama er galdandi fyri øll samanhangandi strekki. T.d. er Føroyar - Keypmannahavn - London mist, um tú ikki møtir til ferðina úr Føroyum.
Við einum SVEIM+ ferðaseðli kanst tú fáa ferðaseðilin endurrindaðan ella brúka hann innan eitt ár. Ferðast tú víðari sum í døminum omanfyri, missir tú tó samanhangandi ferðina, og Atlantic Airways endurrindar ikki hendan partin av ferðini.
Hví er tað bíligari at bíleggja á netinum, enn at seta seg í samband við Tænastudepilin?
Tá tú ringir ella sendir teldupost fyri at keypa ferðaseðil, skal starvsfólk avgreiða bíleggingina. Fyri hesa tænastu leggja vit eitt eykagjald oman á prísin.
Um ferðaseðilin verður keyptur á ferðaskrivstovu, kann avgreiðslugjald verða lagt afturat. Tú kanst fáa neyvari upplýsingar frá ferðaskrivstovuni.
Hvat geri eg, um eg ikki havi móttikið eina váttan fyri keyp av ferðaseðlinum frá Atlantic Airways?
Vinarliga kanna fyrst tín egna “spam”-faldara fyri at vita, um váttanin møguliga er endað har.
Um tørvur er á tí, kanst tú tøppa inn títt bíleggingarnummar og eftirnavnið á “Broyt ferðaseðil” á forsíðuni á atlantic.fo fyri at biðja um nýggja bíleggingarváttan.
Tú ert eisini vælkomin at ringja til okkara Kundatænastu á +298 34 10 00 ella senda teldupost til [email protected] og biðja um at fáa váttanina senda.
Skal eg útskriva mína bíleggingarváttan í sambandi við mína ferð?
Tað er ikki neyðugt at hava eina útskrift av váttanini undir innskriving, tí tú ert longu skrásett/ur í okkara skipanum. Mælt verður tó til, at tú hevur skrivað bíleggingarnummarið niður, sum tú m.a. skalt brúka við innskriving á netinum, innskriving í sjálvavgreiðslum ella innskriving við diskin. Tað er eitt krav, at tú hevur galdandi samleikaprógv við mynd ella pass hjá tær.
Legg til merkis: Ein flogferðaseðil er eitt persónligt skjal, og hann kann bert nýtast av persóninum, hvørs navn er á ferðaseðlinum. Kravið er, at tú hevur galdandi samleikaprógv við mynd ella pass hjá tær, sum skal vísast, um biðið verður um tað. Atlantic Airways tekur sær rætt til at avvísa ferðafólkum, sum ikki kunnu sanna, hvørji tey eru, ella hvørs navn ikki er tað sama sum á samleikapróvnum.
Hvørji gjaldskort góðtekur Atlantic Airways?
Vit góðtaka VISA, Mastercard/Eurocard og Diners Club kredittkort, Dankort og debet-kort, so sum Visa Elektron og Mastercard Debet.
Legg til merkis: Vit gera vart við, at í sambandi við keyp av ferðaseðlum á atlantic.fo við einum debet-korti, “reserverar” peningastovnurin hjá tær ofta eina samsvarandi upphædd á kontu tínari. Kanna í peningastovninum, hvørjar treytir eru galdandi fyri títt kort.
Kann eg hava barnavogn, súkklu ella annað stórt viðføri við mær?
Ja, sí hvat er galdandi HER.
Ber til at innskriva viðføri beinleiðis til endaliga ferðamálið, um eg skal ferðast víðari við øðrum flogfelagi?
Um tú skalt ferðast víðari í sama samdøgri, ber hetta til í flestu førum. Spyr í innskrivingini, tí viðføristreytirnar eru ymiskar hjá ymisku flogfeløgunum.
Hvussu nógv kostar eyka viðføri?
Eyka viðføri á upp til 23 kg kostar 249 DKK. Aðrar treytir kunnu vera galdandi við heimferð, um ferðin byrjar við øðrum flogfelag. Kanna treytirnar hjá viðkomandi flogfelag. Les meira um viðførisreglurnar HER.
Hvat um mítt viðføri er burtur?
Um títt viðføri ikki er komið við, skalt tú seta teg í samband við okkara skrivstovu, um tú ert í Føroyum, ella ein av okkara samstarvsfeløgum í útlandinum – fyri at útfylla eina frágreiðing.
Hvat um mítt viðføri hevur fingið skaða á ferðini?
Um títt viðføri hevur fingið skaða, skalt tú seta teg í samband við okkara skrivstovu, um tú ert í Føroyum, ella ein av okkara samstarvsfeløgum – fyri at útfylla eina frágreiðing.
Um tú hevur eina ferðatrygging, set teg so eisini í samband við títt tryggingarfelag fyri at fáa endurgjald fyri hetta.
Eru avmarkingar fyri, hvar eg kann sita, um eg ferðist við einum pinkubarni?
Ja, ein ferðandi við einum pinkubarni skal sita á einum vindeygaplássi á røðunum 4 til 22 (líka tøl), tó undantikið við neyðútgongdina.
Kann eg innskriva meg á netinum til/frá øllum ferðamálum hjá Atlantic Airways?
Til ber at innskrivast á netinum til/frá flestu ferðamálum.
Er avsláttur á ferðaseðlunum?
Børn og pinkubørn fáa sama avsláttarstig á okkara ferðaseðlum.
Børn við egnum plássi, sum ikki eru fylt 12 ár, fáa 50% avsláttur.
Børn uttan egið setur, og sum ikki eru fylt 2 ár, fáa 90% avsláttur.
Legg til merkis: Avslátturin er galdandi við ávikavist 50% og 90% av grundprísinum. Tað verður givin skiftandi avsláttur á flogvallargjøld og skattir, alt eftir hvar ferðin er til/frá. Sí galdandi prís í yvirlitinum, tá tú bíleggur á atlantic.fo. Tú ert eisini vælkomin at spyrja hjá Kundatænastuni hjá Atlantic Airways ella á tíni ferðaskrivstovu.
Hevur tú stovnað tær ein súlubonusvanga áðrenn fráferð, fært tú eisini súlubonusstig fyri allar ferðir á rutunetinum hjá Atlantic Airways.
Faldari um rættindi hjá ferðandi
Rættindi hjá Atlantic Airways ferðandi


c: text/html

text:
UPDATE: Testað, riggaði ikki sum ætlað, og er tí tikið av aftur heimasíðuni. Grundleggjandi trupulleikin var at nýggi kassin bara vísti tað sum umsitarin av Facebook-síðuni skrivaði, og ikki tað sum onnur løgdu afturat. Tey umhugsa at víðka funkuna, so vit bíða bara 🙂
Vónandi síggja flestu av tykkum ein nýggjan kassa her til høgru á forsíðuni av svimjing.com, við yvirskriftini “svimjing á Facebook” ella líknandi. Hetta er ein roynd hjá mær at fáa snarboð frá svimjiáhugaðum á heimasíðuna, eitt sindur sum hasin har Twitter kassin við “Tutl og tvætl úr svimjiheiminum”.
Eg veit ikki enn um hetta er rætta loysnin, men meiningin er altso at gera tað so lætt sum gjørligt at fáa skjót boð út til øll svimjiáhugaði, við at posta tey á Facebook síðuna “svimjing”. Altso til dømis um man veit um onkur nýggj svimjitíðindi, ella bara hevur tørv á at fáa boð út til restina av okkum sum hava áhuga í føroyskari svimjing.
At tað bleiv Facebook framum Twitter, kemst mest av at tað er har sum flestu føroyingar eru. Her er okkurt løgið við at kassin ikki altíð kemur fram, hóast eg brúki eina meira ella minni standard loysn frá Facebook, og møguliga seinkar hetta eisini óneyðugt um heimasíðuna sum heild. Eg kundi øgiliga gott hugsað mær at tað ikki kravdi eina eyka Facebook síðu afturat verandi “svimjing.com“, men reni meg so í trupulleikan við at eg longu (automatiskt) posti øll tíðindi av svimjing.com umaftur á facebook-síðuni … og at tey so øll høvdu endað aftur í kassanum til høgru.
So her er altso ymiskt sum kundi verið betri, og sum tí sikkurt verður broytt í framtíðini. Men fyribils er hetta tað, at tit kunnu melda tykkum til Facebook-síðuna “svimjing.com”, um tit vilja stuðla heimasíðuna og fáa tíðindi av svimjing.com automatiskt á Facebook. Og so nú eisini hin vegin, at tit kunnu melda tykkum til Facebook-síðuna “svimjing”, um tit hava tørv á at fáa tíðindi út til restina av okkum, ella bara vilja fylgja eyka við.

robotstxt: allowed

filter: keep


text:
Leyslig týðing úr norskum av Vandringsmenn synger, sum Arne-Paasche Aasen skrivaði í 1954.
Lag: Vandringsmenn synger
(Oss kann du møte....)
Tú okkum hitta kanst um tún og teigar,
vit kenna hvørja lægd og hvørja høvd.
Í einum knýti liggur alt vit eiga,
við mánalýsið og við stjørnufjøld.
Vit síggja sól í vøkrum morgunroða,
og hoyra løkin tutla við hvønn stein,
og fuglin láta høgt á himnaboða,
og summarsuðið millum fjallaheim.
Og handan ennið liggur dreymalandið,
sum eingin uttan eg kann ogna sær,
har áir, fjøll og gyltur fjørusandur
til nýggjan hugna bjóða mær og tær.
Tá sól er sett og still er skýmingsløta,
og áin tuttlar blíð sítt kvøldarlag,
tá vallarar um ong og grønar fløtur
í felag njóta hvørt eitt andardrag.
Vit heilsur fáa, og vit heilsur senda,
í betri lag enn vit ei nakar er,
tá bjartar náttarstjørnur aftur tendra,
og lýsa gøturnar á okkar ferð.


text:
- Hjarnar skoraði fyri Føroyar
- B68 TV – KÍ 1-2 B68
- 2. Deild elta 4. plássið eftir stórsigur
- Trúgva enn upp á tað
- Gentur U15 (½ vøllur) spæla um FM
- Komandi dystir
- Dystir hesa vikuna
- Komandi dystir
- Venjingartíðir fyri U15 hjá Gentum og Dreingjum
- Týdningarmikil sigur hjá 2. Deild
- B68TV – B68 1-1 Nsí
- Dystarfrásøgn: Tóku ikki av møguleikanum
- B68TV – B68 3-0 TB/FCS/ROYN
- Eykaðaðalfundur 13.septembur
- B68TV – B68 2-2 KÍ
- B68 Dagur 18. august!
- Dystarfrásøgn: Greiður sigur til endans
- Dystarfrásøgn: javnleikur í evstu løtu
- Ragnar Lindholm aftur í Reyðum
- André Olsen skal venja kvinnurnar
- Koyr á Brasil
- Heja Sverige
- 15. umfar á skránni
- Áfram Ísland
- Koyr á Serbia


text:
Dagstovnar
Í Fuglafjarðar kommunu verður trivnaður settur í hásæti. Vit ynskja, at børnini koma at kenna viðurkenning og lívsgleði í teirra gerandisdegi.
Í kommununi eru tveir barnagarðar við vøggustovu og ein frítíðarskúli.
Barnalund er vøggustova og barnagarður í Fuglafirði.
Stropin er vøggustova og barnagarður á Kambsdali.
Kambur er frítíðarskúli í Fuglafirði.
Kommunan leggur dent á at menna sosialu, skapandi og fakligu førleikarnar hjá børnununum og ynskja at menna, og geva teimum hugin at læra.
Umsóknir um upptøku:
Umsóknir um pláss í vøggustovu ella barnagarð er at finna undir teignum oyðubløð.


text:
Saman við donsku Mensch hava vit ment hugskotið til kampanjuna Faroe Islands Translate og forritað sjálva skipanina og heimasíðuna aftanfyri. Kampanjan er gjørd til Visit Faroe Islands og Atlantic Airways, sum enn einaferð hava verið ótrúliga djørv og sagt ja til eitt heimsumfatandi marknaðarátak, har null krónur eru settar av til innrykkingar.
Faroe Islands Translate, sum varð verksett í oktober 2017, fekk umrøðu um allan heim. Marknaðarátakið snúði seg í stuttum um, at av tí at máttmikla Google púrasta hevur ignorerað føroyska málið í Google Translate, gjørdu vit føroyingar bara okkara egnu umsetingarskipan, kallað "Faroe Islands Translate". Fólk kundu skriva, hvat tey ynsktu at fáa umsett, og ein tilvildarligur sjálvboðin føroyingur fekk boðini, tendraði myndatólið á fartelefonini og umsetti beinleiðis.
Endamálið var fyrst og fremst at fáa heimin (og Google) at seta sjóneykuna á Føroyar, men samstundis er eisini spennandi at vita, um tað kanska ber til at fáa Google Translate at fevna um føroyska málið.
Søgan hevur rokkið meira enn 1,4 milliardum fólkum úr 182 ymiskum londum. Tí kann staðfestast, at marknaðarátakið hevur eydnast sera væl.
Fleiri enn 1,3 millión ferðir eru setningar skrivaðir í umsetingarfeltið á 215 ymiskum málum, so vit hava allarhelst longu sett eitt heimsmet.
Hvørt tað eisini eydnast at fáa Google Translate at fevna um føroyska málið, vita vit ikki enn. Livst so spyrst. Vit kunnu bert vóna, at so verður.
Vit vilja takka øllum, sum onkursvegna hava tikið lut í hesum átaki - bæði Mensch, Visit Faroe Islands, Atlantic Airways, Kovboyfilm við fleiri. Ta allarstørstu tøkkina eiga tó tit øll, sum hava umsett so dúgliga. Tit eru ófør! Tað eru jú tit, sum eru Faroe Islands Translate.


text:
08. Okt 2018
Í sambandi við altjóða sálarheilsudagin 10. oktober ger Fólkaheilsuráðið við verkætlanini ABC fyri sálarliga heilsu viku 41 til eina ABC viku. Sostatt verður enn størri dentur lagdur á evnið sálarlig heilsa.
26. Sep 2018
Tað var fantastiskt at møta ABC stigtakaranum úr Avstralia, Rob Donovan, sum fyri 12 árum síðani byrjaði at arbeiða við verkætlanini.
18. Sep 2018
Ein nýggj og spennandi fótbóltskapping byrjar í Føroyum í heyst
07. Sep 2018
Fólkaheilsuráðið legði sín góða dám á Hjólveltingina við góðum tónleiki og upphiting við Mariann Hansen. Upphitingin samansjóðaði teir 40 súkklararnar, sum vóru møttir til tann hugfarsliga bólka-súkklutúrin ígjøgnum býin, við sanginum ABC hjá The Jackons 5, “ABC as easy...
04. Sep 2018
Klaksvíkar kommuna er komin í gongd við ABC virksemi, og tí kundu tey deila sínar royndir á fundinum, og var hetta sera gevandi fyri hinar samstarvsfelagarnar. Eisini greiddi umboð fyri ALS frá teirra royndum við at brúka boðskapin í ABC fyri sálarliga heilsu innan teirra øki.
31. Aug 2018
er ein hugfarsligur bólka-súkklutúrur ígjøgnum býin, har ið samanhald, umhvørvi og heilsugóður lívstílur eru kjarnin. Øll eru vælkomin, tað einasta, ið krevst, er, at tú hevur súkklu, og annars, at tú kemur akkurát soleiðis, sum tú ert
24. Aug 2018
Granskingin vísir týðiliga, at fyribyrgjandi arbeiðið riggar og vit eru væl við í Føroyum. Tí skulu vit halda fast um tær verkætlanir, sum vit longu nú arbeiða við. Tó liggja Føroyar á næst síðsta plássinum í norðurlondum, tá ið tað snýr seg um aldur fyri nær ein byrjar at drekka alkohol, so her hava vit nakað at arbeiða við, tí vit síggja, at tað hava onnur megnað at broytt í størri mun enn vit í Føroyum.
17. Aug 2018
Embætisfólk og fólk annars frá norðurlendsku fyrisitingunum møtast hesa vikuna í Havnini til ráðstevnu - Nordisk rusmiddelseminar.Tað er Fólkaheilsuráðið, sum umboðar Føroyar í hesum samstarvi, ið samstundis er vertur fyri ráðstevnuna, sum landsstýriskvinnan, Sirið Steenberg, setir mikudagin 22. september.skráin fyri dagarnar: mikudag til fríggjadag ...


text:
Inn á Skála at spæla um Løgmanssteypið
Eins og í 2013, kom 07 Vestur seint úr pottinum og fingu útidyst á Skála í 1. umfari í kappingini um Løgmannsteypið. Dysturin verður flaggdagin, 25. apríl.
Bert einu ferðina hava vit spælt móti Skála í steypakappingini, tað var, sum sagt, í 1. umfari í 2013, inni á Skála. Vit taptu tá ein spennandi dyst við einum máli móti tveimum. Holgar Durhuus javnaði til 1-1 í 79. minutti, men bert tveir minuttir seinni fekk heimaliðið avgerandi málið.
Ikki siðan 2011 hava vit spælt okkum víðari í steypakappingini. Hetta var eisini okkara besta steypakapping nakrantíð. Í fyrsta umfari vunnu vit heili 3-0 á FC Suðuroy, Holgar, Badara og Tamba skutu málini. Í fjórðingsfinaluni fingu vit ein rimmar dyst, sum vit vunnu 1-0 á Dungasandi móti KÍ. Eli F. Nielsen fekk okkara mál.
Og so kom hálvfinalan, tveir dystir móti ÍF. Vit vóru omaná allan útidystin, men fingu ikki hol á. Í staðin skoraðu vit eitt sjálvmál, og taptu 1-0. Á heimavølli sótu vit eisini á øllum, men móti endanum fingu gestirnir eitt mál. Hetta bleiv avgerandi, hóast vit fingu 2 mál í yvirtíðini og vunnu dystin 2-1. Samanlagt 2-2 og fuglfirðingar víðari uppá útivallarmál.


text:
Orð og lag: Lelia N. Morris
Týtt: Petur William Háberg
Upprunaheiti: ’tis marvelous and wonderful
1. Við Frelsaran kom eg ein dag á fund,
hann frið til hjarta mítt bar.
Eg segði: Áh, Harri, frá hesi stund
:,: eg lív mítt skal ogna tær! :,:
Niðurlag: Undurfult, undurfult,
dýrabart og undurfult,
hvat Harrin er míni sál,
nei, helvtin ei enn er søgd!
Áh, tað er undurfult,
tað er dýrabart og undurfult,
hvat Frelsarin er fyri mína sál.
Nei, helvtin ei enn er søgd!
2. Frá náði til náði hann leiðir meg
í kærleika dag um dag.
Alt bjartari dýrdina hómi eg
:,: á ferð til hin sæla stað. :,:
3. Og tá tað so undurfult vera kann
her honum at dvølja hjá,
hvat so, tá vit einaferð síggja hann
:,: og talu hans lýða á? :,:


text:
Mynd: Joshua Cowan
Nú kann søkjast um stuðul til verkætlanir frá norðurlendska arbeiðsbólkinum fyri vistskipanir á landi. Í 2019 verða verkætlanir raðfestar, ið snúgva seg um hóttanir móti lívfrøðiliga margfeldinum, burðardygt útilív og náttúruferðavinnu í norðurlondum.
Á hvørjum ári letur TEG, norðurlendski arbeiðsbólkinum fyri vistskipanir á landi, fígging til viðkomandi verkætlanir. TEG hevur sum høvuðsendamál, at fyribyrgja afturgongd í lívfrøðiliga margfeldinum. Bólkurin arbeiðir eisini við náttúruvernd, útilívi og landslag- og mentanarumhvørvi.
Limirnir í arbeiðsbólkinum eru úr náttúru-, umhvørvis- og fornminnafyrisitingunum í øllum norðurlondum. Umboð fyri Føroyar er Maria Gunnleivsdóttir Hansen, lívfrøðingur, ið starvast sum málsviðgeri á Umhvørvisstovuni. TEG er ein av átta arbeiðsbólkum í umhvørvissamstarvinum undir Norðurlendska ráðharraráðnum.
Treyt fyri fígging frá norðurlendsku arbeiðsbólkunum er, at verkætlanin hevur norðurlendskan áhuga, og hevur luttøku úr í minsta lagi trimum londum.
Les meira um mannagongdina at søkja um fígging á heimasíðuni hjá Norðurlanda ráðharraráðnum.
Eisini ber til at venda sær til, Siggu Jacobsen, samskipara fyri TEG, siggaj@us.fo, +298 234346.
Evsta mark at søkja um fígging er 18. juni 2018.« Aftur
Nýggj topografisk føroyakort
16-10-2018
Tvær vikur til filmskappingin endar…
17-09-2018
Saman rudda vit Føroyar – leygardag…
07-09-2018
Orkugoymsla frágreiðingar
28-08-2018
Føroyar vertur fyri fyri norðurlend…
27-08-2018
Nýggj orkukanning mælir til sól og …
23-08-2018
Filmskapping um endurnýtslu...nú næ…
23-08-2018
Pussa silvur
27-07-2018
Loyvi til elframleiðslu úr vindorku…
18-07-2018
Reinsiverkið hjá LSH nýggja umhvørv…
11-07-2018


text:
Vodafone Føroyar er farið í søguna, og avbjóðarin á føroyska telemarknaðinum eitur nú Hey.
Nógvar spennandi broytingar eru fyri framman. Føroyska telefelagið hevur stórar ætlanir fyri framtíðina, og kundar kunnu vænta sær eina enn betri og meira nærverandi tænastu, bæði á netinum og í persónliga sambandinum við Hey. Nýggi samleikin stuðlar uppundir hesar ætlanir.
Samstundis leitar felagið inn til kjarnununa og grundtankan um at veita Føroyum og føroyingum einfalt og gjøgnumskygt samskifti.
Verandi hald og tænastur halda fram sum áður, og kundarnir hjá Vodafone Føroyum nýtast einki at gera.
Hey heldur fram at samstarva við altjóða Vodafone um bestu reiking í øllum heimsins londum.
Kundar við Evropapakka kunnu framhaldandi reika frítt á 4G í Europa, USA, Kanada, Russlandi og Kina. Vodafone kundar úr øðrum londum, ið ferðast í Føroyum, fara eisini framyvir at reika á 4G netinum hjá Hey, ið telist millum heimsins bestu.
Í sambandi við samleikaskiftið lata fyrrverandi Vodafone handlarnir í SMS og í Saltangará upp í nýgjum hami í dag. Spildurnýggju Hey handlarnir fara framyvir at leggja seg eftir at veita hjálp og ráðgeving um alt innan telefoni og internet til øll, uttan mun til hvønn televeitara tey hava.
Sum grundarlag fyri samleikaskiftinum hevur Hey gjørt eitt stevnumið, har felagið millum annað slær fast, at “Vit eru skapandi kraftin á føroyska telemarknaðinum og eitt úrslit av, at føroyingar ynsktu fría kapping.”


text:
Jens Hákun Leo
22.02.2017 - 11:56
Tíðindi > Lívsstíls- & brúkaraevni > Matur & matgerð
- Eg vil ynskja Koks og øllum fólkunum handan matstovuna hjartaliga tillukku við Michelin stjørnuni. Hetta er eitt megnar avrik.
Millum annað hetta sigur Poul Michelsen, landsstýrismaður í uttanríkis- og vinnumálum, í sambandi við, at Matstovan Koks hevur fingið Michelin stjørnu.
Poul Michelsen førir víðari fram hesum viðvíkjandi, at...
- Avrikið er úrslit av djørvum hugsjónum, hørðum og miðvísum arbeiði og vissuni um, at føroysku rávørurnar eru í heimsflokki, og at føroyskir kokkar kunnu standa seg á gastronomiska heimspallinum.
- Michelin stjørnan er sjón fyri søgn um, at Koks er í heimselituni innan matgerðarlist og millum fremstu ambassadørar fyri Nýnorrøna matinum. Michelin stjørnan hjá Koks fær uttan iva stóran týdning fyri føroysku matstovu- og ferðavinnuna, og er ein íblástur og fyrimynd fyri føroyska vinnulívið og íverksetarar.


text:
Hóast hetta er ein púra vanligur flokkur, so hendir kortini ymiskt, sum eftir lítlari løtu kann venda øllum á høvdið.
og tað er ikki altíð so lætt at vera tólv ár og skula bera seg at, soleiðis sum øll vilja hava, at tú skalt.
Magga mundi sett í hálsin. meinti Maria veruliga hatta, hon sat og segði? Helt hon tað veruliga vera í lagi at geva einum alla skyldina fyri nakað, hann ikki hevði verið einsamallur um?
Maria flenti at andlitsbránum á Maggu.
- Hvat? Tað er tað lættasta, skilir tú ikki tað?
Mortan fær alla skyldina, og tað fekk hann eisini hesa ferð.
Aftur


text:
– hóskar væl afturvið osti, og kann eisini við smáum broytingum gerast til súltutoy.
1. Lat 8 mandarinir í eina grýtu við køldum vatni, og hita júst so leingi, at tað kemur uppá kók. Stoyt kókandi vatnið úr grýtuni, og set hana undir rennandi, kalt vatn í tveir minuttir. Endurtak hetta 4 ferðir.
2. Sker nú tunnar foyrur í skalið á mandarinunum, har tú vildi skorið, um tú skuldi skorið hana í bátar.
Lat mandarinirnar í aftur grýtuna við køldum vatni og hita aftur júst so leingi, at tað kemur uppá kók.
3. Endurtak hetta inntil mandarinirnar eru komnar uppá kók 4 ferðir afturat.
4. Ger ein tjúkkan sukurlaka av 1 kg av sukri, 5 dl av cider og 3 nelikum. Sukurlakin skal kóka eina góða løtu, inntil bløðrurnar verða seigar og ikki bresta so skjótt.
5. Nú skulu royndir takast av sukurlakanum, sum skal gerast stívur, tá hann kólnar. Dryppa eitt sindur á ein kaldan tallerk, og tá sukurlakin stívnar eftir tveimum minuttum í kulda, er hann góður.
6. Kóka eina løtu afturat eftir at sukurlakin er góður. Sker síðani mandarinirnar í bátar og lat tær í sukurlakan.
Nú tynnist sukurlakin helst aftur av vætuni frá mandarinunum, og má tí kanska kókast nakað afturat.
7. Set lakan at kólna. Hann er klárur at borðreiða, tá hann er kólnaður. Er hann ov harður ella seigur, ber til at taka hann út úr kuldaskápinum, eina løtu áðrenn hann skal etast. Hetta sama kann gerast við appilsinskali. Tá skal so nógv sum gjørligt av tí hvíta bitra á appilsinini skerast vekk, eftir at tær eru kaltvatnsblancheraðar eini 8-12 ferðir.
Síðani kann skalið skerast í tunnar strimlar og kókast í sukurlakanum
Eftir gourmetkokkinum Leif Sørensen
Vit vilja verða við til at fyribyrgja misnýtslu
Takk fyri at tú sjálvboðin vísir samleikaprógv


text:
føroya pedagogfelag
Føroya pedagogfelag fingið nýggja heimasíðu.
Vit eru stólt av at kunna levera eina nýggja heimasíðu til eitt tað størsta fakfelagið í landinum.
Á heimasíðuni kanst tú finna millum annað lønaravtalur, sáttmálar, og tekna teg til tiltøk sum pedagogfelagið skipar fyri.
Á heimasíðuni kanst tú finna millum annað lønaravtalur, sáttmálar, og tekna teg til tiltøk sum pedagogfelagið skipar fyri.
Vit ynskja Føroya pedagogfelag tillukku við nýggju síðuni og takka fyri gott samstarv.
Síðan kann síggajst her http://pedagogfelag.fo/


text:
Býráðsfundur 25. februar 2010
1.
J. nr. 352 – 10/00087
Bygdarfólkið, foreldur og starvsfólk mótmæla, at Náttúrubarnagarðurin Víkin í Æðuvík verður niðurlagdur
-Sosiala nevnd hevur á fundi 15/02-2010 viðgjørt mótmalið og vísir til samtyktina hjá undanfarna býráð um at byggja barnagarð í Søldafirði og niðurleggja Útibarnagarðin Víkin.
-Býráðið hevur á fundi 24/02-2010 einmælt samtykt at taka undir við Sosialu nevnd.
2.
J. nr. 102 – 09/00694
Umsókn frá Løkshøll 17/11-2009 har søkt verður um fíggjarligan stuðul til rakstur av Løkshøll. Ætlanin er at seta eitt ½ tíðar starvsfólk at taka sær av at samskipa tiltøkini í høllini.
-Mentanarnevndin hevur á fundi 16/02-2010 mælt til at játta 120.000,00 í stuðli í 2010, sum verður fíggjaður av rakstrarstaði 520.
-Býráðið hevur á fundi 24/02-2010 einmælt samtykt at taka undir við Mentanarnevndini.
3.
J. nr. 212 – 09/00435
Næmingar úr skúlanum í Oyndarfirði sum skulu í framhaldsdeild komandi skúlaár.
-Mentanarnevndin hevur á fundi 19/01-2010 samtykt at koyra málið til ummælis í Skúlastýrinum og Staðbundnu nevndini fyri Oyndarfjørð.
-Málið hevur verið til viðgerðar í staðbundnu nevndini og Skúlastýrinum í Oyndarfirði, sum mæla til, at næmingar úr Oyndarfirði, ganga í framhaldsdeild í Skúlanum við Løkin.
-Mentanarnevndin hevur á fundi 16/02-2010 mælt til at taka undir við tilmælinum frá Staðbundnu nevndini og Skúlastýrinum í Oyndarfirði um at næmingarnir sum skulu í 8 fl. aftaná summarferiuna koma í Skúlan við Løkin.
-Býráðið hevur á fundi 24/02-2010 einmælt samtykt at taka undir við Mentanarnevndini.
4.
J. nr. 403 – 10/00084
Tannlæknaviðgerð av børnum á Skála.
Uppskot til avtalu við Oddmar Færø, tannlækna, nú ongin tannlækni er at fáa til Tannlæknastovuna á Skála. Fyribyrgjandi tannrøktin verður framhaldandi gjørd av tannrøktara á Tannlæknastovuni á Skála.
-Sosiala nevnd hevur á fundi 15/02-2010 mælt til at taka undir við uppskotinum til avtalu við Tannstovuna í Hvalvík fyri eitt 2 ára tíðarskeið.
-Býráðið hevur á fundi 24/02-2010 einmælt samtykt at taka undir við Sosialu nevnd.
5.
J. nr. 512 – 10/00068
Nýggj reglugerð fyri uppsetan av Vindmyllum.
Ummæli frá Hans Jákup Johannesen, sum varð útnevndur at kanna hvussu aðrar kommunur viðgera byggimál fyri uppsetan av vindmyllum.
Tórshavnar kommuna hevur gjørt eina nýggja reglugerð yvir vindmyllur og verður heitt á býráðið um at seta hesa reglugerð í gildi fyri Runavíkar kommunu og at verandi reglugerð verður sett úr gildi.
Reglugerðin tekur hædd fyri granna, umhvørvi og trygd.
Mælt verður har afturat til, at seta hesi pkt. afturat í reglugerðina:
1. Tað er ikki loyvt at festa vindmyllu á húsavegg.
Broyting av býarplani, sum førir við sær, at vindmylla ikki lýkur krøvini sum standa í reglugerðini, er fyri eigarans rokning og kann endurgjaldskrav ímóti kommununi ikki reisast.
3. Alt skrivligt tilfar viðvíkjandi CE-góðkenning skal vera á føroyskum/donskum/enskum máli
-Byggi- og býarskipanarnevndin hevur á fundi 17/02-2010 mælt til at taka undir tilráðingini.
-Býráðið hevur á fundi 24/02-2010 einmælt samtykt at taka undir við Byggi- og býarskipanar-nevndini við hesum broytingum:
Pkt. 1 í tilmælinum frá BBN broytt til: Tað er ikki loyvt at festa vindmyllu á hús.
Pkt. 3d og 3e í uppskotinum til reglugerð verður broytt til: Býarverkfrøðingurin hevur avgerðarrætt í ivamálum.
6.
J. nr. G 265d – 04/00007
Teknisstovan v/Eyðun Petersen, søkir 09/09-09, vegna Frithleif Olsen, um byggiloyvi til íbúðar-bygning við 8 íbúðum á matr. nr. 265d Glyvra bygd. Ætlanin er tillagað byggiætlanina eftir loyvinum frá kommununi 03/03-04 og 05/10-07.
Fyri at arbeitt kann verða víðari við ætlanini má vegaføringin til økið verður avgreidd.
-Byggi- og býarskipanarnevndin hevur á fundi 20/01-2010 mælt til at gera gjøgnumgrevstur av vegi til grundøki, (smb. kort í málinum).
Áðrenn arbeiðið verður sett í verk, skal trygd fáast fyri, at farið verður undir byggingina.
-Nevndarformaðurin í Byggi- og býarskipanarnevndin hevur á fundi 17/02-2010 kunnað nevndina um fund við ráðgevaran hjá umsøkjaranum, um galdandi veghædd og bygningshædd.
Byggi- og býarskipanarnevndin mælir til at taka upp samráðingar við eigaran um at kommunan keypir stykkið. Er eigarin ikki sinnaður at selja kommununi stykkið, verður mælt til at halda fæst við tilráðingina frá 20. januar 2010
-Býráðið hevur á fundi 24/02-2010 samtykt at útseta málið.


text:
“Norðurlendska málið – í fortíð og nútíð”
Fyrilestur við Arne Thorp Málið í norðurlondum í dag er deilt upp í tríggjar bólkar: Indoeuropeiska bólkin, uralska bólkin og eskimoiskaleutiska bólkin (mynd 1). Skandinaviska málið, herundir Svøríki, Danmark, Norra, Føroyar og Ísland, stavar frá germanskum. Finska málið stavar frá urgiskum og grønlendska málið stavar frá eskimoiskaleutiska bólkinum (mynd 1). Bólka vit skandinaviska málið í […]
Øðrvísi land
Vit sótu øll so fitt og bíðaðu til Sylfest Lomheim, professari í máli, skuldi byrja sín fyrilestur, men har var ein trupulleiki; okkara vegleiðarar og lærarar vóru ov seinar, so hann byrjaði bara uttan tær. Ein eitt sindur annarleiðis byrjan uppá ein øðrvísi fyrilestur, hjá einum manni, ið møguliga ikki tóktist, sum fólk flest. Skil […]


text:
Matrikulin hevur til endamál at veita almenna og løgfrøðiliga bindandi skráseting av øllum fastognum í Føroyum, har ásett verður, hvar hesar liggja, og hvat tær fevna um og:
- er ein fastognarlykil, har øll fastogn er eyðmerkt við einum matrikulnummari, sum aðrar ognarskráir brúka sum lykil
- goymir grundleggjandi upplýsingar um, hvat ein fastogn er, og hvar hon er
- veitir rættartrygd viðvíkjandi stødd og legu móti krøvum frá øðrum
Matrikulin er eitt sonevnt realregistar, ið skal fatast sum yvirlitið yvir alla fasta ogn í Føroyum og er staðsett á Umhvørvisstovuni. Matrikulin er ein skipan við manuellari málsviðgerð sett saman av a) hoyringstilgongd, b) uppmáling/avseting og tekning og c) skráseting, sum verður stuðlað av málsviðgerðarforritum og uppmátingum. Góðskueftirlit er týðandi partur av arbeiðinum.
Málsviðgerðartíðin liggur ímillum ½-1½ ár, men onkur serstøk mál kunnu taka munandi longri tíð at avgreiða. Umleið 300 mál verða avgreidd árliga.
Aktiv luttøka í tilgongdini Talgildu Føroyar skal hava við sær, at matrikulera fyrisitingin verður skjótari, betri og bíligari.
Yvirskipað mál er:
- at matrikulkortið og –data er frígivið til ókeypis brúk hjá øllum.
- at allar matrikulerar umsóknir og allar játtanir skulu verða 100% talgildar.
- at hoyringstilgongdin er 100% talgild.
- at matrikularkivið er talgilt.
- at nýggj matrikulskipan er ment.
- at mannagongdir og reglur eru foreinklaðar.
Og kemur hetta at merkja:
- skjótari málsviðgerð merkir munandi effektivitet og betri lønsemi hjá entreprenørum, sum gera privatar útstykkingar.
- at kommunur og landsmyndugleikar (Landsverk, Búnaðarstovan) merkja munandi effektiviseringar, orsakað av styttum málsviðgerðartíðum, og harav eitt betri lønsemi.
- at talgilda undirskriftin styttir munandi um bíðitíðina í truplum vegamálum, har tað kann taka ár at fáa neyðugar heimildir. Hetta er ein stórur fíggjarligur fyrimunur fyri kommunur og Landsverk.
- betri nøgdsemi hjá áhugapørtum
- betri gjøgnumskygni, tá matrikuldata eru ókeypis
- at bøtt verður um kvalitetin í matriklinum
- nógv skjótari málsviðgerðartíð
- at frí matrikuldata eru ein fortreyt fyri menning av øðrum ognardata
Verkevnini í grundardátuverkætlanini fyri matrikulskránna eru:
- at ljóslesa matrikulskjølini, sum eru í pappírsformi og gera tey teldutøk
- at gera konsept fyri og menna nýggjar telduskipanir til matrikulin
- at verkseta nýggju telduskipanirnar


text:
Páskavikan byrjar við pálmasunnudegi og endar eina viku seinni við Jesu uppreisn.
40 dagar eftir uppreisnina fór Jesus til himmals og heilagi andin kom niður til jarðar.
Vikan undan páskum verður kallað dymbildagavika ella stilla vika. Hesir dagar verða hátíðarhildnir:
Sunnudagur - Pálmasunnudagur
Hósdagur - Skírhósdagur
Fríggjadagur - Langi fríggjadagur
Sunnudagur - Páskadagur
Pálmasunnudag reið Jesus á einum asna inn í Jerúsalem. Fólk veitraðu við pálmagreinum og heiðraðu hann sum kong.
Hugskot:
Fólk høvdu virðing fyri Jesusi. Tey heiðraðu hann sum kong. Tosið um, hvussu vit vísa øðrum viðring og heiður.
Leitið á Youtube eftir sangum um pálmasunnudag.
Slóðir:
Skírhósdagur ella skírisdagur er bara heiligdagur í nøkrum heilt fáum londum í heiminum. Hendan dag át Jesus seinastu máltíðina saman við lærusveinum sínum.
Í Lutersku kirkjuni eru tvey sakramenti: kvøldmáltíðin og dópurin. Til altargongdina í kirkjuni verður lisið upp úr 1. Kor 11,23-25: "
...Harrin Jesus, ta náttina sum hann varð svikin, tók breyð, og takkaði og breyt tað og segði: - Hetta er likam mítt, sum er fyri tykkum; gerið hetta til mínar áminningar! Somuleiðis tók hann eisini kalikin aftan á kvøldmáltíðina og segði: - Hesin kalikur er hin nýggi sáttmálin í blóði mínum; gerið hetta, so ofta sum tit tað drekka, til mínar áminningar!"
Hugskot:
Lesið tekstir til dagin: Matt 26,17-30 ella Jóhs 13,1-15
Tosið um, hvussu tað kennist at vita frammanundan, at nakað keðiligt fer at henda. Hevði tað verið gott at vitað, hvussu framtíðin fer at verða?
Slóðir:
Lærufilmur frá Khan Acadamy um málningin hjá Leonardo da Vinci: Seinasta kvøldmáltíðin.
Filmsbrot um seinastu kvøldmáltíðina, sum kann nýtast sum upplegg til undirvísing um altarsins sakramenti. Filmurin er á hebraiskum við enskum teksti.
Hetta er dagurin, tá Jesus varð krossfestur. Hann varð krossfestur um 9 tíðina um morgunin og doyði um 3 tíðina seinnapartin.
Hugskot:
Lesið tekstir til dagin: Matt 27,27-56, Mark 15,21-37, Luk 23,26-49 ella Jóhs 19,17-37.
Slóðir:
"Kingdom og Heaven" (Ridley Scott, 2005). Saladin kemur inn í falnu kirkjuna og sær altarkrossin, sum í stríðnum er dottin á gólvið. Hann tekur krossin upp og setur hann aftur á altarið. Tosið um týdningin í at sýna virðing fyri teimum, ein ikki er samdur við.
Eftir pálmasunnudag, skírhósdag og langafríggjadag kunnu vit halda páskir. Hesin dagurin er mettur at verða tann mest heilagi dagurin í kirkjuárinum, tí tá hátíðarhalda vit, at Jesus reis upp frá deyðum og soleiðis vann á deyðanum og á tí ónda. Hetta verður nevnt gleðiboðskapurin.
Hugskot:
Lesið frásøgnina, um tá ið kvinnurnar komu til tómu grøvina, Jóhs 20,1-18.
Tosið um, hvat tað merkir at vinna á deyðanum, og um hvønn týdning uppreisnin hevur í kristnari trúgv.


text:
50 m. svimjihylurin í Suðuroy, undir heitinum Grøn Multihøll, verður bygd inni á Oyrunum í Vági, eystanfyri Vágsverkið hjá SEV. Talan verður um ein høvuðsbygning, sum er umleið 60 metrar langur og 22 metrar breiður, tilsamans umleið 1.300 m2. Harumframt verður ein síðubygningur, sum tilsamans er umleið 600 m2 til støddar.
Høvuðsbygningurin fevnir um ein 50 m. svimjihyl við 6 geilum (banum). Venjingarøkið inni í høllini. Økið framvið hylinum og við endan av hylinum til áskoðarar. Og amboðs- og teknikkrúm, sum verður í vestara enda, undir áskoðaraøkinum.


text:
3 nývald í Suðuroyar umboðsdømi12-03-2008
Guðrið Hansdóttir bergtók partaeigarnar í Skúlahøllini í Trongisvági. Partaeigarafundir og val til umboðsráðið eru kring landið í hesum døgum
Partaeigarar í Sandoy fjølmentir á val11-03-2008
Valundirtøkan var enn betri enn seinast, tá partaeigarar í Sandoyar umboðsdømi høvdu møguleika at gera sína ávirkan galdandi mánakvøldið
Moody's gevur Landsstýrinum Aa2 í skuldarrating04-03-2008
Altjóða ratingstovnurin, Moody’s Investor Service, gevur landsstýrinum skuldarratingini Aa2, ið er ein góð rating. Til samanberingar hevur danski staturin ratingina Aaa
116 fólk stilla upp til Eik-umboðsráðið03-03-2008
Ert tú partaeigari í Eik, hevur tú rætt til at velja umboð í umboðsráðið. 116 fólk stilla upp, og veljast kann á deildunum hjá Eik til og við 7. mars. Veljast kann eisini við brævatkvøðu og á komandi partaeigarafundunum kring landið
Ársroknskapurin 2007: Eik stóra framgongd21-02-2008
Eik Banki almannakunnger í dag besta úrslit í søgu bankans. Úrslitið fyri skatt er 465,3 mió. kr., ið er ein framgongd uppá 158,1 mió. kr. ella 51,5 prosent. Eginpeningurin við ársbyrjan er rentaður 32,5 prosent eftir skatt móti 27,3 prosent árið fyri. Vinningsbýtið er 10 prosent. Eik-samtakið hevur seinasta árið vunnið sær eina góða strategiska støðu í Føroyum og Danmark, ið er gott grundarlag undir framhaldandi vøkstri. Eik hevur gott gjaldføri, og útlitini fyri 2008 eru góð


text:
Ein ávaring um at eitt missil var á veg móti Hawaii var send út feil og skapti panikk.
Umleið klokkan átta í morgun fingu íbúgvarnir á Hawaii boðini á sína mobiltelefon um at eitt ballistiskt missil hevði beina kós móti oyggjabólkinum.
Í boðunum stóð millum annað, at tey skuldu leita sær skjól beinanvegin, og at talan var ikki um eina venjing.
Ikki fyrr enn einar 15 minuttir seinni, vóru nýggj boð send út av myndugleikunum um, at hendur var ein feilur.
- Eingin missilhóttan móti Hawaii, skrivaði tilbúgvingarmyndugleikin á Twitter.
Sambært fleiri amerikanskum miðlum, millum annað Washington Post, var tað nasjonala ávaringarskipanin hjá USA sum sendi út tey fyrstu boðini. Skipanin er gjørd fyri at ávara amerikanskar íbúgvar beinanvegin, tá ið talan er um eina hóttan.
NO missile threat to Hawaii.— Hawaii EMA (@Hawaii_EMA) January 13, 2018
HAWAII - THIS IS A FALSE ALARM. THERE IS NO INCOMING MISSILE TO HAWAII. I HAVE CONFIRMED WITH OFFICIALS THERE IS NO INCOMING MISSILE. pic.twitter.com/DxfTXIDOQs— Tulsi Gabbard (@TulsiGabbard) January 13, 2018
Um tú veitst okkurt, sum VP ikki veit - skriva so til vp@vp.fo


text:
Orð og lag: Ira F. Stanphill
Týtt: Kajfinn Hammer
1. Ei gull- og silvurkrúnu varð Hann krýndur við,
sum ennisprýði tornakrúnu bar!
Og tær rubinir, sum Hans pínda enni bar,
tað var Hans blóð, sum rann og ofrað varð.
Niðurlag: Í kærleika við blóði Hann
eitt frælsisbræv á krossi vann;
Hann rópti út: Tað fullgjørt er!
Nú vón er fyri hesi verð!
2. Til spott eitt purpurplagg varð um Hans herðar tveitt,
ímeðan blóðið úr Hans sárum rann!
Men úr Hans sárum flýtur ævig heilsubót,
har undurfulla frelsu við eg fann!
3. Men, síggj, tann háðan, spott, sum Hann á sinni leið
tó størsta æran mær nú vorðin er!
Við grøv Hans fíggindin helt vakt, men upp Hann stóð,
tí klødd í frelsu nú Hans brúður er.


text:
Í hesi leygarkvøldssendingini lósu vit um, hvussu Jesus samskifti við ymsar persónar í Lukasar evangeliinum. Vertur var Dánial á Dul Jacobsen. Les meira
Í sendingini í kvøld hoyrdu vit Annu á Reynatrøð siga sína søgu. Hetta var ein upptøka frá einum temakvøldi í Evangeliihúsinum 28. februar í ár um depressión. Les meira
Í sendingini í kvøld høvdu vit enn einaferð vitjan av Halldóri Lárussyni úr Íslandi. Halldór greiddi frá týdninginum av Galatarabrævinum: Um ikki at blanda lóg og náði saman. Eyðstein Borgardal var tolkur. Les meira
Gestur í hesi beinleiðis sendingini var Heðin Lamhauge. Evnið hesuferð var trúgv. Les meira
Í hesi leygarkvøldssendingini hoyrdu vit eina samrøðu við Dánial Mellemgaard, ið er ættaður úr Svínoy, men sum í mong ár hevur búð í Danmark. Les meira
í Sendingini í kvøld hoyrdu vit eina tala, sum Dánial á Dul Jacobsen helt í Evangeliihúsinum í apríl í ár. Les meira
Gestur í hesi sendingini var Birgith Tind úr Danmark. Hon segði frá lívi sínum. Frá barnaárum fram til dagin í dag við m.a. tæanstanu innan ráðgeving. Les meira
Nýggir bollar í suppuni – fyri ikki at siga: nýggir tónar í luftini, tá M.C. Restorff í sendingini hittir ”okkara mann í Italia”, Regin G. Guttesen, sum hevur fleiri feskar sangir við sær í skjáttuni. Les meira
Gestur í sendingini í kvøld Var John Børge Hansen. Vanliga kendur sum John B. John greiddi í sendingini frá, hvussu hann sum dani endaði í Føroyum, um umvending sína og um árini við Norrønu bæði gomlu (nú Logos Hope) og nýggju. Les meira


text:
Okkara mest virkni rithøvundum, Jens Pauli Heinesen, er deyður, 78 ára gamal.
Jens Pauli Heinesen varð føddur í 1932 og vaks upp í Sandavági. Hann var læraralærdur, men gavst sum lærari í 1970, og tá fór hann at skriva burturav. Jens Pauli var sera virkin sum rithøvundur. Hann skrivaði m.a. stuttsøgusøvn, yrkingar, skaldsøgur og sjónleikir.
Tað fyrsta, Jens Pauli gav út, var stuttsøgusavnið “Degningsælið,” sum kom í 1953. Fyrsta skaldsøgan var “Yrkjarin úr Selvík og vinir hansara,” sum kom í 1958.
Í sekstiárunum gav hann út skaldsøgurøðina “Tú upphavsins heimur,” og í áttatiárunum og fyrst í nítiárunum kom skaldsøgurøðin, sum hevði undirheitið “Á ferð inn í eina óendaliga søgu,” sum verður mett sum høvuðsverkið hjá Jens Paula.
Skaldsøgan “Frænir eitur ormurin” er eisini kend, og ikki minst skaldsøgan um “Rekamannin,” sum Oskar Hermansson las í útvarpinum.
Jens Pauli Heinesen fekk fýra ferðir bókmentaheiðursløn M.A. Jacobsens fyri fagurbókmentir, og í 1999 fekk hann Mentanarvirðisløn Landsins.
Jens Paula til heiðurs og æru, prenta vit her vøkru yrkingina “Eitt dýpi av dýrari tíð”, sum hann yrkti blaðungur.
Eitt dýpi av dýrari tíð
So verður sagt av monnum
at lívið er markleys neyð
eitt dýpi av gráum døgum
og børn, ið biða um breyð
Kanska er lívið sorgarlag
kanska er lívið gott
og kanska eg ein skínandi dag
beri kenslu av myrkari nátt
Í nátt er luftin so rein og klár
bládjúp og ísandi køld
foldin hvílir í hvítari tøgn
og norðlýsið reisir sær tjøld
Og vit mítt er fult av tonkum
á ferð út á víðan veg
at finna á miðleysu náttargongd
tann vísdóm, ið uggar meg
Men ongan vísdóm eg finni
ið sigur tey sonnu orð
Sum bløðandi fuglar falla tey
aftur at hvítari for
Tó eg veit at dýrgripir finnast
og fjalast við gráan eim
tá gentur og dreingir spenna
sum folar í dans og gleim
Tá barmur mín spentur av undran
av eydnu, av tungari trá
av iva og sorgarløgum
Eisini, eisini tá
:,: veit eg at lívið er gáva
eitt dýpi av dýrari tíð
sum øll skulu valla ígjøgnum
rekast og villast inní :,:
Orð: Jens Pauli Heinesen
Friður veri við minninum um Jens Paula Heinesen


text:
Grassroots-tiltak í Vágum
myndir28-09-2018 - 07:52 - Jóanis Nielsen
Í gjár varð skipað fyri UEFA-Grassrooots á Valloyruni í Sandavági, tiltakið var fyri børnum, sum ganga í barnagarð´í Vágum.
Skúlanæmingar úr 8B frá Skúlanum á Giljanesi hjálptu til við tiltakinum.
Myndirnar hava Heini Hanusarson og Christina Ravnsfjall tikið
Árliga ”UEFA Grassroots week” er á skránni í hesum døgum, og eisini í Føroyum verður skipað fyri ymiskum tiltøkum.
Hendan vikan er Grassroots-vika hjá UEFA, og í tí sambandi skipar Fótbóltssamband Føroya fyri fleiri tiltøkum kring alt landið. Endamálið er at fáa fleiri at spæla fótbólt og at røra seg.
Mánadagin varð skipað fyri tiltaki á vøllinum við Løkin í Runavík, har barnagarðar av Toftum, Runavík og av Strondum luttóku, og týsdagin var tiltak í Marghøllini í Vági, har barnagarðar í Suðuroynni vóru við.
Fleiri líknandi tiltøk fyri barnagarðar verða eisini næstu dagarnar kring landið, samstundis sum skipað verður fyri tveimum tiltøkum saman við Parasport Føroyar.


text:
Orð: Óli Reinert
Lag: Jens Guttesen
1. Mín sál var í angist og stórari neyð,
eg rópti til Gud mangan dag.
Eg fekk tá at hoyra um Jesusar deyð,
at dómin hann bar í mín stað.
Niðurlag: Hans dýra blóð hevur loyst meg,
hans dýra blóð hevur loyst meg.
Ja, Jesus hevur goldið mína syndaskuld –
hans dýra blóð hevur loyst meg.
2. Sum ungur eg bað: „Harri, frels mína sál!“
Eg Jesus á krossinum sá.
Hann hekk har í deyðanum, drakk mína skál
og vreiðini frelsti meg frá.
3. Ómetalig náði, at Jesusar blóð
fult loysigjald er fyri meg.
Í syndarans stað hann í dóminum stóð
– og syndari júst eri eg.
4. Ein bjargaður syndari eri eg nú,
so stór er Guds náði mót mær.
Á deyða hans fyri meg havi eg trúð,
tað sælu og vissu mær ber.


text:
Vinn eina 2018 KÍ blusu
Tá 2500 dáma Facebook síðuna hjá KÍ, draga vit lut millum øll sum hava dáma síðuna.
Klaksvíkar Ítróttarfelag er fari undir eitt átak, har vit framyvir koma at gera meir burturúr sosialu miðlunum. Í tí sambandi er Rói Clementsen settur at taka sær av marknaðarføringini, og uppgávuni at føra KÍ fram í tí nýggju digitalu tíðini.
KÍ er í dag at finna á Facebook, Instagram, Youtube og heimasíðuni her.
Framyvir koma vit at gera nógv burtur úr tá dystur er, bæði á Facebook og Instagram. Á hesum síðum er ein funktión, sum eitur "Story". Har koma vit at leggja stutt filmsbrot og myndir, umframt at leikarar eisini kom at leggja út.
Undirhaldandi tilfar kemur at fylla nógv á sosialu miðlunum. Vit koma at gera filmsbrot við hópinum, har tað bæði verður undirhald, og aðrar samrøður.
Á Facebook síðuni lýsa vit við komandi dystum, uppstilling ein tíma undan dyst, støðuni í hálvleikinum, og tá dysturin er liðugur, málskjúttar so skjótt mál er, o.s.fr.
Í løtuni koyra vit við eini kapping, har vit draga lut millum øll, sum dáma síðuna hjá okkum á Facebook. Vinningurin er ein 2018 KÍ blusa, við prent eftir egnum ynski.
Vit draga lut, tá ið 2500 dáma síðuna.
Finn síðuna við at trýsta HER.


text:
Vælhildin tvíhús við góðari staðseting mitt í bygdini tætt við barnagarð, fótbóltsvøll o.a. Húsini eru í trimum hæddum. Í ovastu hæddini er gongd, baðirúm og trý kømur. Í miðhæddini er gongd, trappugongd og køkur og stova í einum. Í niðastu hæddini er baðirúm/vaskirúm, gongd, tvey kømur, goymslurúm og fýrrúm. Somuleiðis er ein stórur og hugnaligur urtagarður.
Hevur tú spurningar ella vilt tú vita meira um hesa ogn, ert tú altíð vælkomin at ringja ella skriva til okkara.
Fyll út teigarnar niðanfyri – so venda vit aftur við einari tíð til eina framvísing. Hevur tú spurningar annars, kanst tú eisini skriva til okkara her.


text:
Hvalbingar bøta um søguligt pláss
Mentan11-06-2018 - 09:00 - Jóanis Albert Nielsen
Myndamaðurin hjá JN.fo hevur verið í Suðuroynni seinastu dagarnar, og har tók hann m.a. myndir á Hvalbiareiði.
Borgarstjórin í Hvalba sigur, at kommunan er farin at bøta um søguliga plássið í bygdini.
Hvalbingar róðu út á Hvalbiareiði tá ið hann var eystan í ættini, og sigast má at plássið bleiv nógvv nýtt til tíðir. Tá ið virksemið var mest, róðu omanfyri 30 bátar út frá Fiskieiðinum.
Sí annars myndatema vit høvdu frá Fiskieiðinum her.


text:
Ríkar eysturríkskar “sukurmammur” hjá ungum muslimskum monnum
Trælahandil og trælahald í ES-londum við ungum kvinnum, serliga úr Asia og Eysturevropa, síðan ES vaks, hevur fingið nógva miðlaumtalu og mótstøðu.
Eisini hevur økingin í kynsligum ágangi móti kvinnum í Evropa, tá islamska flóðaldan av ungum islamum breyt inn yvir Evropa í 2015, vakt øsing.
Ein vanlig inntøkukelda hjá ungum kvinnum (lesandi ella uttan arbeiði) er í Evropa blivin, at tær finna sær ein ríkan, eldri “sugar daddy” (sukurbabba), ið rindar teimum aftur fyri kynsligt undirhald. Hetta hendir við partanna samtykki.
Nú varpar eysturríkski teldumiðilin, Biber, ljós á eitt óvæntað fyribrigdi, sum kynsliga er øvugt av tí, vit vanliga vænta av kynságangi ella misbrúki.
Tey væl kendu orðini um “fúsa andan og veika holdið” gyldir eins væl fyri kvinnur sum menn (smbr. 50.000 danskar kvinnur, ið fullu fyri týskum uniformum við fíggindum í undir týsku hersetingini av Danmark 1940-45).
Biber vísir á trupulleikan, at múgvandi eysturríkskar kvinnur í stórum tali hava funnið sær ugga, undirhald og tvívegis umsorgan í ungum muslimskum monnum, ið tær føða, klæða og samsýna aftur fyri teirra kynsligu tænastur.
Netavísini tykir synd í hesum “neyðars” fremmandu ungu monnum, ið hvørki duga at tosa týskt ella at arbeiða (teir liva av sosialhjálp) og noyðast at búgva hjá og at selja sín kropp til hesar eldru eysturríkstu kvinnuligu trælahaldarar.
Trupulleikan heldur Biber vera, at teir villfremmandu koma úr patriarkalskari, t.e. mansdomineraðari, islamskari mentan, og at teir tí missa sjálvsvirði, hóast talan er um vaksin fólk, ið samtykkja at finna saman um hetta “quid pro quo”.
Biber nevnir fleiri dømi, eitt nú um neyðars Hasan, 24 ár, ið sigur, at unnusta hansara gevur honum fínan mat og drekka, heldur gessinum á honum uppi við at rinda fyri dýra kropsvenjing, men avbyrgir hann frá øðrum kvinnum.
Ella stakkals Tarek, 26 ára gamal úr Sýria, sum júst hevur rykt seg leysan úr klørnum á 51 ára gomlu “sukurmammu” síni, sum síðan hevur gingið hann niður og gjørt, at hann misti eitt arbeiði, hann royndi at fáa til at liva av.
Netavísin Biber kundi mælt islamskum ungum monnum at fara heimaftur til sína partriarkalsku mentan fyri at sleppa undan kvinnuligari misnýtslu.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Eitt hati eg, og tað eru svikaprophetar. Helt teir funnust bara í tí heilt ófatiliga útvatnaðu, mentaðu, flottu, hábærsligu, stóru, skatt-bornu, við-statinum-giftu, halt-teg-til-“dópsnáðina” Luthersku sektini, men opinbart finnast teir eisini millum pinsa og anabaptista, ja, eisini á allar ovastu rókum hjá báðum. Ja, á allar ovastu rókum, har sita teir, sum alt bukkar fyri, og sum eingin torir siga eitt mukk ímóti.
Hoyrdi ein slíkan sleiskan í Lindini eitt kvøldið siga, at Guð bara tosar gott, gevur er og ger mjúkt, fantastiskt, herligt, positivt, ríkt, streymar, salvilsi, herligheit, jaligt, undurfult, tolsamt, åhhhh, sooo deiligt, BARA gott, himmal á jørð her og nú, á dú á dú hvat alt er herligt og deiligt og undurfult her og nú. Altso altso, hann vitsti ikki hvussu undurfult og stórt og praktfult hann skuldi gera alt til. Alt ljóðaði so fantastiskt, og faktiskt rætt fyri so vítt, tí mangan er christinlívið soleiðis. Men so læt knappliga í honum: “Guð sigur ongantíð: Vend um ella fert tú til helvitis. Ánei, soleiðis er Guð ikki…!”
Lat meg siga sum er til tann ormin, sum segði hatta: Vend TÚ um, tín falski forfalsaði svikaligi svikaprophetur, annars verður TÚ SJÁLVUR í vanda fyri at verða kastaður í HELVITI!!!
Har avdúkaði altso hin sniðfundigi Edens-ormurin seg í búkinum á honum. Hasin gamli drekin, ormurin, Satan, sum umbroytist yvir í ein ljóseingil. (II Corintharar 11:14). Totalt falskur gleðiboðskapur, ja er eingin gleðiboðskapur, men humanisma, spiritualisma, “positive thinking techniques” og annað slíkt New Age skvatt.
Hvussu ber tað til, at tað eru SO nógvir sum skulu eitast fyri at boða gleðiboðskapin í dag, sum ongantíð nevna eitt orð um umvending, ella um synd, ella um angur, ella um glatan, ella um helviti? Eg meini, hasir báðir sum sita hvønn týsmorgun í Lindini og snakka herligheit og handan nýggja “náðiboðskapin” uttanum syndaspurningin, hvussu kann hatta endaleyst finna stað? Hoyri annan um ikki báðar javnan siga, at ØLL ERU frelst, ein skal bara innsíggja tað, Guð frelsti ALT, Guð frelsti KOSMOS og so víðari og so víðari. Soleiðis kemur tað ið hvussu er fram tá ið man er so humanismu besmittaður, at man ikki torir ella vil tosa so sum Bíblian tosar um tey minni kitlandi ómodernau tingini so sum synd og helviti og æviga glatan. Snakkið hjá teimum er fullkomiliga feil sett fram, eftir mínum tykki. Nakað HEILT annað er tað, at tá ið Jesus doyði á Golgata krossi, tá doyði hann fyri øll menniskju og gjørdi tað MØGULIGT hjá ØLLUM at VERÐA frelst, men øll ERU IKKI frelst. MOOOONG eru ófrelst, og skuldi Jesus komið aftur hesa stundina, so høvdu tey verðið eftir, og verðið kastað í eldsjógvin tann eina dag. Tað hoyrir tú IKKI slíkar revar siga. Tað eru nevniliga bert tey, sum persónliga taka ímóti tí sum Jesus hevur gjørt fyri tey, sum fáa nakaðsumhelst gagn av tí; – hini fáa EINKIÐ gagan av tí, sjálvt um tey eiga sama rætt til tað. Tey fara í helviti við fullari syndarokning, tí tey komu jú ongantíð undir náðina, synd teirra varð aldri avvaskað; tí tey skoyttu jú ikki um Jesus sum teirra Frelsara, vanvirdu hansara reinsandi blóð. Hesa síðuna hoyri eg teir IKKI taka við, og eg kann ikki annað enn kalla tað sleiskheitir og oyrnakitl, tó hyggiligir, fittir, siðiligir, dámligir og so víðari. Og hvat so, tað kann sjálvt ein fultpoleraður bahaiari vera. Men ger man tað fyri at verða dámdur og sæddur av fólki, so hevur man onga løn hjá faðir okkara. Sleiskur kærleiki, sum søkir æru og ikki vil siga sannleikan er ikki nakar kærleiki yvirhøvur, so slepp øllum hasum falskheitunum. Óumvendi syndarin situr og hoyrir at hann ER frelstur, tá ið hann yvirhøvur ikki er tað. Hann kemur ikki í syndaneyð. Hann situr bara púra spyrjandi. At siga at øll KUNNU BLÍVA FRELST við at venda um frá síni egnu følsku rættvísi, og TRÚGVA EINANS Á Jesus Christ til sína sáls frelsu, tað kundu teir sagt, og tað hevði verið so PÚRA rætt. Men, nei, ØLL ERU IKKI FRELST, tað er ein kollsvørt Satans lygn, og tað burdu teir fingið at vitað, og tað fáa teir altso nú. Slíkir sleiskir útforhálaðir mannóttandi mannsleikjarar, sum ikki tora at siga sannleikan júst sum hann er, tí teir vilja ikki fornerma nakran og so víðari. Tað er forkastiligt!! Ikki løgið, at Deborah raggar sær í hesum døgum, tí Barak hevur skræpuna av bangilsi. Jesus fornermaði tann ríka unglingan; og tá ið hann fór avstað frá Jesusi uttan at vilja venda við av sonnum, tó lætst Jesus ikki um vón. Paulus talaði um rættvísi, fráhald og komandi dóm frammi fyri Felixi, og tað tóktist ikki nerva hann minsta vet, tá ið Felix ikki vildi hoyra hann meir. Hann mýkti ikki boðskapin og treytirnar fyri at kunna verða av sonnum frelstur; nei, so býttur var hann ikki. Og jú, gudurin hjá Felixi var pengar, og man hann ikki júst vera tað sama hjá hesum sleikjarunum í dag. Eg hugsi tað. Jeeparnir, fínu positiónirnar og mannaæran munnu vera teimum heldur kær; kærari enn sannleiksorðið. Sannleiksorðið, – tað er hvast; orðið, sum Pætur hevði í munni sær á hvítusunnudegi, orðið, sum gav ároyrarunum sting í hjartað, og sum bræv hansara eru so ríkiliga saltað við. Nei, Pætur tordi siga tingini júst sum hann vitsti tey eru; eiheldur varð hann keyptur fyri pengar av Símoni galdrara. (Lesið annars II. Pæt. kap 2 og 3 við opnum síggjandi andligum eygum og svíðist.) Ella skulu vit siga Judasarbræv. Nei tú, apostlar Harrans finnast fáir av í dag, tað er víst.
Og hvussu ber tað til, at fólkið velur sær bara nakrar heilt fáar, sum tað vil hava at tala fyri sær ferð eftir ferð eftir ferð eftir ferð? Jú, tað setur menn yvir sær, sum tala júst og einans tað, og á slíkan hátt, sum tey sjálvi vilja hoyra tað, júst so sum tað kitlar tey í oyruni. You are a jolly good christian anyhow, – siga teir, – when you are nothing of the kind! – fyri at læna eitt úttrykk úr málríku enskuni.
Ája, má Guð hjálpa okkum. Lesur tú nakrantíð 200 ára gamlar talur eftir gomlu vekingarprædikumenninar so sum Johnathan Edwards, D. L. Moody og Charles Spurgeon? Ella, lat okkum halda okkum innan ríkisins og siga Grundtvig? Teir fýrdu ikki fyri at átala synd við beinum orðum, eisini og so serliga hana sum var beint fyri eygunum, hjá sjálvasta fólkinum sum teir talaðu fyri. Hví? Tí teir vóru sonnu prestar Guðs, ikki svikaprophetar fólksins! Teir vóru hvørt orð og hvørt salt-korn teir útsnýstu verdigir; ólíkir hesum smoyknu, sleisku sukurmunnunum vit verða noydd til at hoyra so nógv uppá í dag; teirra fylgir monghvørji livandi í bersyndigari synd, glíðandi forbí forglattvekk óátalað. Slíkt kalli eg best við samansetti navninum: breyðprophetapakk, meðan eg stúri fyri slíkum, hvussu mikið verður eftir, tá ið eldurin hevur roynt teirra verk.
Veit ikki, men tá ið eg bleiv frelstur í missiónshúsinum á Glyvrum í 1986 á einum sann-evangeliskum møti, tá varð man bombarderaður við øllum hesum sannleikunum í Guðs orði akkurát sum teir standa skrivaðir, og tað var mangan, at man líkasum kendi ferilin av svávulroyki í luftini, og man kom, og tað av røttum, í syndaneyð av orðinum sum varð boðað, sannførdur um synd av Heilaga Andanum, og beint hareftir fekk man síðan Golgata verkið klárt uppmálað, hvagar man flýggjaði við ótta og angurstárum, og hjartaligari tøkk fyri fullgjørda verk Christs á krossinum, og fekk náði har við hans bróst. Mín spurningur er so: hvussu fáa hesir menninir í dag nakransumhelst frelstan við teirra lættisoppatalu? Tá ið teirra ovurandaliga avkom veruliga verður roynt, stendur tað so royndina? Ella koma tey í ramastu syndaneyð fyri fyrstu ferð, tá ið tey umsíðir hoyra hitt sanna evangeliið? Uttanum greidliga viðgerð av syndaspurninginum, og opinbering av hvat synd er, og at loyva syndaranum at spegla sær í Guðs standardi fyri heilagleika, Guð heilagu tíggju boðum, fyri harvið at seta hol á sjálvrættvísisjáttan syndarans, ja, so kann syndarin ongantíð av sonnum verða endurføddur og frelstur. Tað er greitt. Tað verður bert ein sukursøt luftkastella, sum brestur við minsta prik. Syndaspurningurin má viðgerast, syndin kastast ljós á, fyri tínæst at halda reinsanarmidlinum fram, Guðs sonar egna dýrabæra æviga blóð. Hvussu kann syndarin síggja, at hann hevur frelsu fyri neyðini, um hann ikki sær, at hann hevur syndað og er í gravskitnum klæðum? Munnu ikki flestir halda áfram í syndini óbøttir, óendurføddir; teir, sum so sleiskt fingu vita teir VÓRU frelstir, og ei bidnir vita eftir, hvørt Christus búði í teim?
Og so standa teir og boða, at Guð sær okkum øll rein. Jamen, hjá óumvendiliga, vantrúna hjartanum hongur hon øllsomul við enn!!!
Eg vil minna á, at teir følsku prophetarnir verða væl lýstir ymsastaðni hjá Jeremiah. Til dømis stendur í kapitul 14:14-15:
Harrin svaraði mær: Prophetarnir prophetera lygnir í navni mínum; eg havi ikki sent teir og ikki boðið teimum ella talað við teir; lygisjónir og fánýtar spásagnir og svikaráð hjartna sína er tað, sum teir prophetera fyri tykkum.
Tí sigur Harrin soleiðis um hesar prophetarnar, sum prophetera í navni mínum, tó at eg havi ikki sent teir, og sum siga, at hvørki svørð ella hungur skal koma yvir hetta landið: Fyri svørði og hungri skulu hesir prophetar falla.
Tað fólkið, sum teir prophetera fyri, skal verða tveitt út á Jerusalems gøtur deytt av hungri og fyri svørði, og eingin skal jarða teir, hvørki teir ella konur teirra ella synir og døtur teirra; eg helli út illskap teirra yvir teir sjálvar.
So Harrin sigur altso, at teir følsku prophetarnir, sum siga, at eingin ólukka skal ráma syndararnar, mótsatt tí sum Harrin sjálvur hevur ávarað og talað við sínum sonnu prophetum, teir skulu sjálvir fáa tað omanyvir seg sum syndarin varð ávaraðum varð um.
Hvussu kann hetta lata seg gera? Hvussu kann Guð senda prophetar í helviti? Jú, svarið er greitt: Guð sendir ikki teir SONNU prophetar í helviti, BERT hinar følsku, sum propheteraðu lygn! Falskir prophetar fara sama veg sum einhvør annar óumvendur Satans-tænandi syndari. Teir eru jú sjálvir óumvendir!
Skoytir lesarin ikki um at verða sannførdur útfrá hesum stykkinum, so hevur Bíblian ennmeir at siga um hetta í Ezechiel 3:16-21:
16 Men tá ið sjey dagar vóru umlidnir, kom orð Harrans til mín soljóðandi:
17 Mansbarn, eg seti teg sum varðmann yvir Ísraelsmonnum; hoyrir tú orð av mínum munni, skalt tú vara teir við í mínum navni.
18 Tá ið eg sigi við hin gudleysa, at hann skal doyggja, og tú ikki varar hann við og ikki biður hann víkja frá sínum vánda vegi til tess at bjarga lívi sínum, tá skal hin gudleysi fullvæl doyggja fyri misgerð sína, men blóð hansara vil eg krevja av tíni hond.
19 Men varar tú hin gudleysa við, og hann tó ikki víkur frá gudloysi sínum og vánda vegi, tá skal hann doyggja fyri misgerð sína, men tú hevur bjargað lívi tínum.
20 Og tá ið hin rættvísi víkur frá rættvísi síni og innir órætt, og eg leggi snávingarstein fyri hann, so at hann doyr, og tú hevur ikki varað hann við, tá doyr hann fullvæl fyri misgerð sína, og hansara rættvísu gerðir verða honum ikki tilroknaðar, men blóð hansara skal eg krevja av tíni hond.
21 Men hevur tú varað hin rættvísa við til ikki at synda, og hann ikki syndar, tá skal hann lívi halda, av tí at hann varð varaður við; og tú hevur bjargað lívi tínum.
Tað eru SVIKAprophetarnir, sum BARA tala gott, og ONGANTÍÐ ávara um Guðs dóm sum vil koma, um menniskju ikki vilja hoyra Guð og venda sær til hansara, men vilja heldur venda sær frá honum, og velja at halda áfram í syndini, og venda tað deyva oyrað til Guð. Boða teir náði fyri slíkum, og at einkið ilt fer at ráma ein slíkan kortini, SO ERU TEIR SVIKAPROPHETAR; lat tað so vera sagt. Og tað var állurin í Lindini hin dagin. Lesur hasin revurin hetta, so fari eg at biðja HANN um at venda um; tí hann er SJÁLVUR í vanda fyri somu revsing sum tey, sum hann sýtir fyri at ávara fyri at spara sítt egna uppsnollaða, vælfjálgaða, kæra skinn. Hansara skinn kundi skjótt verðið gjøgnumsteikt í helviti tann eina dag; lat hann verða ávaraðan um tað.
Teir sum BARA boða hvussu Guð vil gera fólki lívið gott og behagiligt og herligt her á jørðini, og sýta at viðgera syndaspurningin, angurin, syndserkennilsið, umvendingina, og harútfrá heilhjartaða flýggjan til Golgata um frelsu, teir kundu skjótt verðið sæddir vera teir syndarligastu av øllum menniskjum tann eina dag, tá ið alt skal leiðast fram í ljósið, og tað kemur til sjóndar hvør ið veruliga var ílatin hvít klæðir og hvør ikki.
Eftir eitt slíkt forkastiligt úttalilsi í Lindini, varð eg noyddur at avskriva mannin uppá staðið, og seta hann á listan yvir teir, sum man alvorliga verður noyddur at biðja fyri. Ikki at gloyma tær stakkals sálir sum ein slíkur hundur hevur undir hond. Slíkur vánahirði!
Nær ávaraði tín pastorur óumvendar syndarar um helviti síðst? Hevur hann gjørt tað í ár? Hevur hann gjørt tað síðstu trý árini? Ella tosar hann kanska eins og so mangir ALDRI um nakað sum er “negativt”, ræðandi, ómoderna, ikki “politiskt korrekt” og óbehagiligt? So kanst tú bóka, at hann er ein djevulsins innsníktur tænari, ongantíð frelstur sjálvur, úlvur í seyðaskinni, útforhálaður humanist, ormabúkur. Og hann kann fyri so vítt gott tala í tungum, lyfta hondum, biðja fyri sjúkum, og síggja tey grødd. Slíkir skulu eisini síggjast á dómadegi, men Jesus segði, at hann hevði ALDRI kent teir (Matt. 7:21-23). Slíkir ERU altso útforhálaðir hááálir svikaprophetar, tænandi síni egnu agenda, dragandi menn eftir sær sjálvum, elskandi og søkjandi lovprísan manna og eru úti eftir at lirka tín síðsta klink fyri breyð og mjólk í egnan lumma.
Hevur hann ongantíð veruliga í álvara nevnt helviti og æviga glatan sum ein veruleika veruligan stað fyri tey, sum VRAKA frelsuna sum Jesus bjóðar teimum, so vil eg geva tær tey kontantu ráð Í SONNUM GUÐSÓTTANDI SANN-CHRISTNUM KÆRLEIKA, at koma tær út úr eini slíkari “meinigheit” og tað við brestin!! Ein slíkur hevur IKKI frelsuna av sálum seyðanna fyri eyga yvirhøvur í sínum hjarta, men BERT at kitla fólk í oyruni, og geva teimum ein kensluligan karusellutúr og ein holdsligan vælverurús, sum bara røkkur til endan á jarðiska lívinum, og kundi skjótt endað í steikjandi helvitis-eldi. Tað sigur seg sjálvt, tí tað er jú bert tað jarðiska lívið, sum ALT fokus og ØLL trúgvin verður brúkt til hjá teimum, so hvussu kann tað heila røkka longri?
Paulus sigur tað soleiðis:
17 Og um Christus veri ikki reistur, trúgv tykkara er fáfongd; tit eru enn í syndum tykkara.
18 Tá eru teir eisini sum eru sovnaðir í Christi glataðir.
Um í hesum lívi einans vit hava vón á Christ, eru vit av øllum monnum mest vesæligir.
( I. Corintharar. 15:17-19 )
Tað skuldi fyri tans saks skuld ikki undrað meg, um MEGINPARTURIN av meinigheitum slíkra falsnara yvirhøvur ikki vóru frelst, og komu at standa uttanfyri portrið tann eina dag. Tí ávari eg beinum orðum.
Hoyrdi annan møsnara siga á møti herfyri: “Øll eru vit jú frelst”. Og hann meinti IKKI øll sum sótu har á møtinum, men altso ØLL!!. Skuldi trúð, man var í kirkju, men tað var altso á evangeliskum MØTI! Hansara andi man hava verið undir harradømi synergi-klovnsins í bispagarði, ikki Christs á himni. NEI, tað eru vit tíverri ikki, varð eg NOYDDUR at siga við hann við borðið aftaná møtið, fyri at sannleiki gleðiboðskaparins skuldi standa við hjá okkum sum har vóru stødd, (smb. Gal 2:5). Ja, óivað var hann undir ávirkan av følskum alles-frelse-boðandi “presti”, sokallaðum. Nei, tað finnast bert TVEIR VEGIR, segði Jesus; annar smalur og hin breiður. Tann smali førir til himins, hin breiði í glatan, og tað merkir altso helviti; eisini í sleiska 2010. Og Guð náði tann, sum fer at sjonglera við Guðs orði fyri frama, fragd og manntokka, tí hann metir slíkt ikki passa inn í okkara tilforsnurlaðu samtíð.
Ja, Guð náði okkum nú í síðstu tíð núverandi. Jesus spurdi um hann mundi fara at finna trúnna á jørðini tá ið hann kemur aftur. Og lat meg bara siga tað beint fram við trúarrørslumenninar, at har tosar Harrin Jesus Christus IKKI um kraftarverksgerandi, fjallflytandi undurtrúgv, men um christnu trúnna sum heild, sum samsvarar við Guðslæruna, og sum er dýrabærari enn gull, sum tó verður roynt í eldi; hana sum saltmennið Judas, bróðir Harrans, talar um, av tí at hann kendi hana.
Hann sigur soleiðis, og lat tað vera tað síðsta:
JUDAS, tænari Jesu Christs, og bróðir Jácobs, til teirra sum eru halgaðir av Guði Faðirinum, og varðveiddir í Jesusi Christi, og kallaðir:
2 Miskunn at tykkum, og friður, og kærleiki, veri margfaldað.
3 Háttelskaðu, tá ið eg veitti allan íðinskap at skriva tykkum um hina felags frelsu, var tað neyðturviligt hjá mær at skriva tykkum, og formana tykkum, at tit skuldu álvarsamliga stríða fyri trúnni sum varð eina ferð fingin hinum heilagu.
4 Tí tað eru ávísir menn skridnir inn óvarnandi, hvørjir vórðu áður frá gamlari tíð útnevndir til hesa dómfelling, ógudiligir menn, umgerandi náði Guðs várs yvir í skendsku, og avnoktandi hin einasta Harra Guð, og Harra váran Jesus Christ.
5 Eg vil tessvegna seta tykkum í endurminning, tó at tit einaferð vitstu hetta, hvussu ið Harrin, havandi frelst fólkið út úr Egyptalandi, aftaná oyddi tey sum trúðu ikki.
6 Og einglarnar sum hildu ikki sína fyrstu støðu, men yvirgóvu sín egna bústað, hevur hann goymt í ævigt-varandi ketum undir myrkri at dómi hins mikla dags.
7 Enntá sum Sodoma og Go-mor´-rha, og staðirnir umkring teir á líkan hátt, gevandi seg sjálvar yvir til leysalevnaðar, og farandi eftir fremmandum kjøti, eru settir fram fyri eitt fyridømi, líðandi revsidómin av ævigum eldi.
8 Líkaleiðis eisini hesir skitnu droymarar óreinka kjøtið, vanvirða harradømi, og tala ilt um tignir.
9 Tó erka-eingilin Michael, tá ið hann stríddi við djevulin skifti hann orð um Móse likam, tordi ei føra ímóti honum eina háðandi ákæru, men segði, Harrin harti teg.
10 Men hesir tala ilt um teir lutir sum teir kenna ikki: men hvat teir kenna náttúrliga, eins og vitleys djór, í hasum lutum spilla teir seg sjálvar.
11 Vei teimum! tí teir hava gingið á vegi Cains, og runnu grádugliga eftir villfaring Ba´-laam-s fyri endurgjald, og glataðust í andmæling Cora.
12 Hesir eru blettir í vælvildarfestum tykkara, tá ið teir festa við tykkum, nørandi seg sjálvar uttan ótta: skýggj teir eru uttan vatn, drivnir umkring av vindum; trø hvørs ávøkstur følnar, uttan ávøkst, tværreisur deyðir, slitnir upp við rótunum;
13 Øðisligar sævaraldur, froðandi út teirra egnu skomm; reikandi stjørnur, til hvørja er avlagdur myrkurs svartleikin um ævir.
14 Og E´-noch eisini, hin sjeyndi frá Adami, propheteraði um hesar, sigandi, Sí, Harrin kemur við tíggju túsundum av heilagu sínum,
15 At útinna dóm uppá allar, og at sannføra allar sum eru ógudiligir millum teirra um allar teirra ógudiligu gerðir sum teir hava ógudiliga framt, og um allar teirra hørðu talur sum ógudiligir syndarar hava talað ímóti honum.
16 Hesir eru knarrarar, klagarar, gangandi eftir teirra egnu lystum; og muður teirra talar mikil uppblásandi orð, havandi persónar manna í metum uppá grund av frama.
17 Men, háttelskaðu, minnist tit orðanna sum vórðu talað áður av apostlum várs Harra Jesu Christs;
18 Hvussu ið teir søgdu tykkum tað skuldu verða spottarar í hini síðstu tíð, hvørjir skuldu ganga eftir teirra egnu ógudiligu lystum.
19 Hesir veri teir sum atskilja seg sjálvar, sansaligir, havandi ikki Andan.
20 Men tit, háttelskaðu, byggjandi upp tykkum sjálvar á tykkara mest heilagu trúgv, biðjandi í Heilaga Andanum,
21 Haldið tykkum sjálvar í kærleika Guðs, væntandi eftir miskunn várs Harra Jesu Christs til ævigs lívs.
22 Og við summum havið várkunn, gerandi mun:
23 Og aðrar frelsið við ótta, hálandi teir út úr eldinum; hatandi enntá klæðið blettað av kjøtinum.
24 Nú, honum sum er førur fyri at varða tykkum frá at falla, og at seta tykkum fram feilafríar frammi fyri nærveru dýrdar sínar við ovurhonds fagnaði,
25 Til hins einasta vísa Guðs várs Frelsara, veri dýrd og hátign, harradømi og máttur, bæði nú og ævir. A´-men.
– Sig hetta við gudloysingin, og síggj, hvat mannrós tú tá fært. Nei, tað mann ikki fara at loysa seg, ha?
Jú, eg trúgvi uppá dómadag, at tað verða altso MILLIÓNIR av sálum sum verða kastaðar í eldsjógvin at brenna í allar ævir (ikki tíðarøldir, sum aðrir falsnarar so falsliga frálæra).
31 Tað er ein ræðuligur lutur at falla inn í hendur hins livandi Guðs. ( Heb. 10:31 FKJ )
28 Og óttist ikki teir sum drepa likamið, men eru ei førir fyri at drepa sálina: men heldur óttist hann sum er førur fyri at oyða bæði sál og likam í helviti. ( Matthæus 10:28 FKJ )
Ja, hann bað Harri okkara Jesus Christus at óttast, og tað er ikki DJEVULIN, men GUÐ, sum kemur at kasta bæði DJEVULIN og ófrelstar sálir í HELVITI, saman við øllum følskum prophetum.
Hann vil eg óttast. Hvussu við tygum?
– Kallið meg so bara besettan og Beelzebub. Ger mær ikki mun. Eg verði tá í góðum felagsskap við sjálvastum Harranum Jesusi. Ræðir meg einkið vet. Tað skal nokk koma til sjóndar tann eina dag, hvør okkara hevði Edens-ormin skríðandi í búkinum, og hevði persónar manna í metum uppá grund av frama, – neyvan tann, sum tordi siga sannleikan júst sum Guð longu hevur sagt hann, og standa við hann, kosti hvat tað kosta má, droyr, vív, og lív, eg tó skoða skal himin blá, tá ið eg fari uppfrá.
Tænarum Guðs nýtist ei longur drepa baalprophetar við jarnsvørði, nei, Guð gav okkum sítt egna svørð, Guðs Heilagu Bíbliu, KJB. Lýða teir ikki orði Guðs her niðri, skal Guð lata teir hava ævigt-varandi eldin har niðri.
Hesi pjattskvattini sum standa og syngja “These are the days of Elijah”, og sum ikki hava eitt gramm av anda og kraft Elijahs, teir burdu bara komið niður av ølkassanum, sum teir standa og syngja útfrá. Apropos G-strongs-festivalar í anda og kraft Gøtutróndar og “Gospel-drukk-túrar” uppi á Norrønu barr, har 10 trúgvandi verða tilforsudlað av heiminum fyri hvønn 1, sum tit pástanda bleiv frelstur. Undirhald í Jesu navni, fyri fragd, frama og manntokka; stinkandi av heiminum.
Tolir tú ikki slíka salt-talu? Vilt tú BERT hava framganshátt sukursøta villleiðarans Joel Osteens?
Well, so hevur tú ein annan framgansmáta enn Jóhannes doyparin, sum segði:
Matthæus 3:7 FKJ:
7¶ Men tá ið hann sá mangar av Pharisearunum og Sad-du-ce´-arunum koma til dóps síns, segði hann við teir, O avkom av eiturormum, hvør hevur ávarað tykkum at flýggja frá hini komandi vreiðini?
Ella sum sjálvastur Jesus, sum segði:
Matthæus 23:33 FKJ:
33 Tykkara høggormar, tykkara avkom av eiturormum, hvussu kunnu tit komast undan heldøming helvitis?
Tú sigur, jamen, hatta var tá ið Jesus forbannaði Phariseararnar. Hvat so um hetta til dømis:
Jóhannes 8:44 FKJ:
44Tit eru av faðir tykkara djevlinum, og lystir faðirs tykkara vilja tit gera. Hann var ein myrðari frá byrjanini, og varð ikki verandi í sannleikanum, av tí at tað er eingin sannleiki í honum. Tá ið hann talar eina lygn, talar hann av sínum egna: tí hann er ein lygnari, og faðirin at henni.
Jesus var ikki bara “fittur” í orð´ og tal.
Paulus gav fólk upp til Satan til oyðileggingina av kjøtinum, sum livdu í skammiligum hordómi í samkomuni. Hevur tú hugsað um tað? (Les I. Cor. 5:1-5). Hann sigur, at teir áttu at koyrt ein slíkan úr samlagi sínum. Í dag skavar man heldur útyvir slíkt, og koyrir tann út úr samkomuni, sum vágar sær at nevna tað. Nógv er broytt. Kom, Harri Jesus!.
Tá ið tað eru viktigir doctrinerir sannleikar sum verða vanvirdir, og hundraðvís av mannasálum sum hanga í einum brennandi tráði, so dugir einkið sukursøtt góðamammu-pjattskvatt; – hvørki í kirkju ella Lind.
Nei tú, okkara Jesus Christus var eingin ræðuskítur yvirfyri hyklaríi sínar samtíðar. Hann avdúkaði tað beinum orðum. Og hann klæðir enn við kraft til tænastu, og orð hans enn eru hvøss, og standa enn í hans VARÐVEIDDU BÓK, KJB, komandi FKJ.
Eg havi so ongan kettara nevnt við navni; enn. Men hetta brævið er vorðið sent honum, og tað av røttum. Eri ikki úti eftir at oyðileggja menniskju, NEI, men at verja sannleikan í eini tíð, tá ið mangir fara ógvuliga óreiðiliga um sannleiksorðið. Men apostlarnir nevndu menn við navni, eins og Paulus í I. Tim. 1:20, og Jóhannes í III Jóh. 1:9-10. Ein SANNUR hirði vil leggja sín egna svíra í blokkin fyri at spara SEYÐIN. Ein FALSKUR rýmir fyri at spara egið skinn, og letur seyðin verða uppgloyptan av úlvinum. Alt meðan hann snýsir út sukurmolum.
Vakra myndin evst er av hinum baalsprophetamorði mikla Elijah prophets á Carmels fjalli á sinni.
Torir ikki Jesusi tú fylgja? Far so heim og mussa mamm´babba bei! .. ella far og jarða onnur deyð!
Sjúrður.
P. S. Fólk sigur: Eitt HATAR tú? Veitst tú ikki, at man einkið eigur at hata? Mítt svar er: Hvussu kanst tú elska gott og rætt, uttan at hata ilt og rangt?


text:
Klokkan var 10 í morgun og tónleikur rungaði á Djúpumýri. Fór niðan á vøllin og spurdi ein lærara hvat hendi? og segði hann, at í dag var skúlarenningin á Skúlatrøð, hetta skrivar Skúlatrøð á teirra heimasíðu:
Í dag 21. septembur var árligi rennidagurin á Skúlatrøð. Tiltakið byrjaði við upphiting á vøllinum, har næmingar í 10. flokki skipaðu fyri.
Síðani vórðu flokkarnir sendir avstað floksvís. Runnið var vanliga teinin eftir vegnum út til Norðoyri og aftur til skúlan, har næmingarnir vóru skrásettir fyri teinin, teir høvdu runnið.
Veðrið var ikki av tí allarbesta, men heilt brúkiligt við frískum loti og sól, og áðrenn tað bleiv vindur og regn, vóru børnini komin á mál, har tey fingu sunkist og frukt.
Sum tit síggja á myndunum, vóru børnini glað á túrinum og kunnu fara kropsliga troytt í vikuskifti.
Her nakrar myndir eg tók á vøllinum, sjá niðanfyri og her nakrar myndir frá heimasíðuni hjá Skúlatrøð, klikk her “Skúlarenningin á Skúlatrøð”
Kelda: Skúlatrøð
SáH


text:
2. jóladag, 26. Desember, millum kl. 14:00 – 17:00, verður loftið á Pakkhús 4 karmur um sera forvitnisligt tiltak, ið Tvøroyrar Kommuna skipar fyri.
“Áðrenn Jobmatch” kalla vit tað og er tað fyri kommununa ein “avleggari” av stóra Jobmatch tiltakinum í Norðurlandahúsinum, ið Tvøroyrar Kommuna eisini luttekur á hin 28. Desember.
Tvøroyri eigur nógvar útisetar og lesandi, ið vitja heima á jólum. Nakrir vitja bert nakrir fáir dagar og hava tí kanska ikki stundir at fara til Havnar. Hesum og annars øllum, ið hava áhuga fyri at arbeiða á Tvøroyri, vilja vit fegin hava orð á.
Á degnum ber til at fáa eitt prát við vinnurekandi, virkir og stovnar, ið hava sítt virki á Tvøroyri. Á henda hátt kunnu sambond knýtast, ið kunnu verða einum sera hent, tá útbúgvingin er liðug og ein fer at søkja sær arbeiði.
Kaffi og okkurt gott afturvið verður at fáa, røður verða hildnar og navnframi Jens Marni Hansen kemur at spæla nøkur løg.
Tvøroyrar Kommuna vil bjóða øllum við áhuga, at verða hjartaliga vælkomin.
Tiltakið er ókeypis.


text:
Ímillum Aqua og Zaru Larsson trína tvey av høvuðsnøvnunum á ársins Summarfestivali á grøna pallin við Djúpumýru. Seinastu tíðina hava Fótbóltsføroyar glett seg til oddadystin millum KÍ og HB, og nú er dagurin her.
Liðini hava tilsamans bert mist stig sjey ferðir í 34 royndum. Ein av teimum ferðunum var í fyrsta umfari, tá HB tapti 3-0 fyri KÍ í Gundadali. Tá var HB-liðið, sambært málverjanum Teiti Gestssyni, óskipað. Síðani fór HB ósigrað fram til Ólavsøku, tá NSÍ vann 2-0. Ímillum ósigrarnar vann HB millum annað 12 dystir á rað. KÍ hevur havt eina sera trupla periodu, tá liðið fyrst varð sligið út úr steypakappingini í Trongisvági, tapti í Gundadali fyri B36 og á heimavølli fyri Víkingi, áðrenn NSÍ ímóti endanum av dystinum við Djúpumýru javnaði. Eftir hesar fýra dystirnar uttan sigur, hevur KÍ bara vunnið í Betri-deildini; sjey ferðir á rað.
Hemir Guðjónsson og Mikkjal Thomassen hava av álvara fingið síni lið at hanga saman, og tey eru søguliga góð. Bolt.fo skrivaði fyri stuttum, at HB og KÍ hava ongantíð havt so nógv stig eftir 17 umfør. Nú tíggju umfør eru eftir, er spurningurin, hvør fær fyrimunin. HB er tvey stig frammanfyri, og liðini hittast aftur 23. september. Sostatt er einki avgjørt í FM-stríðnum aftaná í kvøld, og hetta vísti liðformaðurin Páll A. Klettskarð eisini á í samrøðu við Roysni mikukvøldið. Men tað er tó eingin ivi um, at dysturin hevur stóran týdning.
HB og KÍ eru mest vinnandi feløgini í føroyskum fótbólti, men hava ikki leikt slíkar stórdystir í nýggjari tíð. Í 1971 og 1972 leiktu feløgini “FM-finalur”; eina við Djúpumýru og eina í Gundadali. HB vann í Klaksvík, og KÍ í Havn. Seinastu mongu árini hava liðini ikki kappast tætt um FM samstundis; í 2002 vóru bæði í oddastríðnum. KÍ vann 3-2 við Djúpumýru 4. august, meðan HB vann FM rímiliga trygt til endans. Í 2009 leiktu liðini lagnudyst í Gundadali í næstseinasta umfari. Við 4-2 sigri tryggjaði HB sær FM-heitið, og sendi samstundis KÍ niður í næstbestu deildina á fyrsta sinni.
Nú er talan um satt oddabrak, og tað verður ein risastór áskoðarafjøld í Klaksvík í kvøld. Páll Klettskarð sigur, at talan verður um ein øðrvísi dyst í tann mun, at áskoðaratalið verður so stórt. Teitur Gestsson sigur, at teir í HB gleða seg at koma norð at spæla í slíkum kørmum og við so nógvum uppá spæl. Teir vita eisini, at talan er um ein sera truplan útidyst. HB hevur annars ikki mist stig uttanfyri Gundadal í ár.
Hjá KÍ eru teir allarflestu leikararnir tøkir. Miðvallarin Jákup B. Andreasen er tøkur aftur eftir leikbann. Tó er tað ein smeitur, at sera stinni serbiski miðverjin, Deni Pavlovic, hevur leikbann. Kristoffur Jakobsen fór út við skaða í dystinum hjá 1. deild í gjár, so ivasamt er við honum. Óli Eyðsteinsson Poulsen kom inn fyri Kristoffur og avgjørdi dystin móti NSÍ. Hjalgrím Elttør spældi allar 90 minuttirnar í hesum dystinum. Hjá KÍ er langtíðarskaddi Hákun Edmundsson framvegis úti.
Í HB-leguni kunnu teir gleðast um, at liðformaðurin og høgri bakkurin Jógvan Rói Davidsen er tøkur aftur, og at íslendski Binni Hløðversson eisini er til reiðar at spæla aftur eftir leikbann. Sebastian Pingel er liðugur fyri í ár, og Aleksandar Stankov er farin úr felagnum.
Dysturin við Djúpumýru byrjar klokkan 18.00. Alex Troleis dømir dystin.
Vit verða til staðar, og hava myndir og dystarfrásøgn. Støðan verður uppdaterað, og eftir dystin hava vit samrøður.
Ein annar dystur verður leiktur í Betri-deildini í kvøld. B36 tekur móti EB/Streymi. Dysturin skuldi upprunaliga spælast sunnudagin, síðani varð hann fluttur til hóskvøldið(í gjár), og víðari til í dag. B36 og EB/Streymur spæla eisini klokkan 18.00.


text:
Orð: Ismar Joensen
Lag: Ludvig Mathias Lindeman
1. Trúnna, sum bert eitt eiti er,
líkar ei Gudi at síggja.
Trúgvin, sum mannin sælan ger,
er á Guds sáttmála nýggja.
Sálin má verða loyst og grødd,
nýskapað, frelst og endurfødd
gjøgnum gudsofrið hitt dýra.
2. Lít ei á mannaverk og ráð,
sum frá Guds sannleika víkja.
Alt tað, sum honum víkur frá,
kann eina sálina svíkja.
Alt tað, sum stríðir Gudi mót,
verður ein dag uppskrykt við rót.
Ógras er tað í Guds akri.
3. Takka tí Gudi, sál mín glað,
at hann tær náði nú vísir,
lívið á fold, lít honum tað,
honum, sum Himmalin hýsir.
Hann er tín Gud og Frelsari,
styrki og sannur ráðgevi,
ljós, sum á leiðini lýsir.


text:
Orð: Johan í Høgeil
Lag: Leon Payne
Tað lívið á foldum vit liva
sum tíðin umskiftandi er
Tað lívið við gleði vit nýta
Umsíðir tað sorgina ber
í ungum og friðastu árum
tá hjarta í kærleika slær
tá finna hvørt annað tey ungu
tá finna hvørt annað tey kær
mær untist tað fagrastu blómu
var vøkur sum vársólin reyð
og hana jé hevði so kæra
men nú er hon følna og deyð
Nú eina jé eftur má verða
til lívssólin søkkur í kav
til landið har blómurnar savnast
jé komi um deyðamyrkt hav
har veit jé, jé aftur skal finna
tað blómu jé hevði so kær
og at hon um øldir og ævir
ei aftur skal følna sum her
til hana sum jé ei kann gloyma
til stundar mín langtandi trá
at harrin skal blómuna goyma
um ævir ei skiljast vit tá


text:
Uppskot til løgtingslóg um broyting í løgtingslóg um P/F Visit Faroe Islands
Svar frá Ferðavinnufelgnum
Hoyringssvar til broyting í ll. um Visit Faroe Islands
Ferðavinnufelagið hevur fingið uppskot til ll. um broyting í ll. um P/F Visit Faroe Islands til ummælis, og felagið hevur hesar yvirskipaðu og ítøkiligu viðmerkingar.
Yvirskipaðar viðmerkingar
Sambært lógaruppskotinum er tað ein broyting í ferðagjaldinum, sum skal fíggja menningarvirksemið á Visit Faroe Islands. Ferðavinnufelagið vil í hesum hoyringssvari staðiliga mótmæla hesari ætlan. Tað, at tørvur er á eini menningardeild, er í sær sjálvum prógv um, at fleiri ferðafólk fara at koma til Føroyar, og tí eigur ein menningardeild ikki at hava tørv á seta eyka gjøld á tey núverandi ferðandi ella vinnuna, ið framvegis er í holt við at fóta sær.
Nú ræður um hjá samgonguni at trúgva upp á ta politisku raðfesting, ið var gjørd í 2013. At trúgva upp á øktar inntøkur frá ferðavinnuni, sum longu nú síggjast í búskapartølunum, so hvørt sum ferðavinnuvøksturin økist.
Tørvurin á eini menningardeild kemst av eini sannføring um, at fleiri ferðafólk fara at koma til Føroyar í framtíðini. Hesi ferðafólk leggja nógv eftir seg, sum endar beint í landskassanum.
Dømi: Ferðagjaldið er í dag 65 krónur fyri hvønn ferðandi, ið fer av landinum, tvs. at hvør eyka ferðandi somuleiðis rindar 65 krónur, umframt at alt, ið ferðafólkið keypir í Føroyum, rindar viðkomandi mvg av. Etur tann ferðandi bert eina máltíð fyri 1.000 krónur á eini matstovu, enda 250 av hesum í landskassanum. Um vit bert brúka hesi tølini, og ferðafólkatalið økist við 10.000 ferðafólkum, svarar tað til góðar tríggjar milliónir beinleiðis í landskassan. Hetta eru bert tvey dømi, tí hvør vanligur ferðandi brúkar sjálvandi meira enn 1.000 krónur upp á vørur og tænastur í Føroyum. Umframt hetta koma eisini tær óbeinleiðis inntøkurnar, sum standast av einum ferðafólkavøkstri, eitt nú hægri partafelagsskattur og inntøkuskattur orsakað av, at ferðavinnan er ein tænastuvinna, har tað er tørvur á nógvum starvsfólkum.
Uppskotið stríðir somuleiðis beint ímóti teimum átøkum, sum landið hevur sett í verk fyri at skapa størri ferðavinnuvøkstur í Føroyum. Saman við føroysku ferðavinnuni hevur Visit Faroe Islands gjørt eitt megnararbeiði í marknaðarføringini uttanlands, men kappingin um ferðafólkini er beinhørð, og Føroyar eru framvegis eitt lítið ferðavinnuland, sum fá kenna.
Ferðavinnan er í roynd og veru ein útflutningsvinna, sum er í harðari kapping við ferðavinnuna í øðrum londum. Tað er tí av alstórum týdningi, at gjøld og kostnaðir í ferðavinnuni eru kappingarfør. Politiskt hava uppskot áður verið frammi um at lækka ella heilt at avtaka ferðagjaldið. Hetta er ein leistur, sum Ferðavinnufelagið tekur fult undir við.
Tað má ikki gloymast, at ferðavinnan er í tí serligu støðu, at nógvir av okkara kundum koma bert eina ferð, tí er neyðugt at marknaðarføra okkum til nýggjar kundar á hvørjum ári fyri at halda verandi ferðafólkstreymi. Tí má fremsta aðalmálið hjá Visit Faroe Islands verða at marknaðarføra Føroyar uttanlands og skapa ferðavinnuvøkstur soleiðis, at ferðavinnan kann gerast ein burðardygg súla undir tí annars heldur viðbrekna føroyska búskapinum. Endamálið við menningardeildini skal tí verða at stuðla upp undir, at ferðafólkini spjaðast kring landið soleiðis, at so nógv øki í landinum sum gjørligt kenna ágóðarnar av ferðavinnuni við øktum vøkstri, fleiri starvsmøguleikum, øktum virksemi og fleiri tænastuveitingum.
Ferðavinnufelagið tekur annars undir við yvirskipaða endamálinum í lógarbroytingini, sum er at stimbra ferðavinnumenningina í Føroyum við broyttum bygnaði og stuðulsskipanum. Eftirspurningur hevur verið eftir hesi broyting, sum er neyðug fyri, at ferðavinnan í Føroyum kann samskipast skynsamt í framtíðini. Samstundis er tað avgerandi fyri føroyska samfelagið, at Visit Faroe Islands framhaldandi verður ein kveikjari, ið virkar fyri vøkstri í føroysku ferðavinnuni.
Ítøkiligar viðmerkingar
§ 2, stk 1:
Fremsta orsøkin, til at P/F Visit Faroe Islands varð sett á stovn, var, at landið ynskti at stimbra ferðavinnuvøksturin í Føroyum. Hesin partur eigur ikki at verða pilkaður úr, nú menningarpartinum skal byggjast upp. Fremsta uppgávan hjá almenna partafelagnum Visit Faroe Islands má til allar tíðir verða at skapa vøkstur innan føroyska ferðavinnu. Samskipa, menna og marknaðarføra eru ikki endamál í sjálvum sær. Hetta eru hættir at røkka endamálinum, nevniliga at skapa vøkstur.
Ferðavinnufelagið vil tí staðiliga mæla til, at
“til tess at skapa vøkstur innan føroyska ferðavinnu”.
verður varðveitt í §2, stk. 1 og ikki strikað, sum hetta lógaruppskotið leggur upp til.
§ 2, stk 2:
Sambært uppskotinum tykist tað sum um, at stk. 2 skuldi strikast, men Ferðavinnufelagið hevur fingið upplýst frá Uttanríkis- og vinnumálaráðnum, at talan er um eina villu, og at §, stk. 2 framvegis ljóðar soleiðis:
“P/F Visit Faroe Islands røkir sínar uppgávur í samstarvi við ferðavinnuna í Føroyum.”
Afturat hesum skal viðmerkjast, at í fíggjarligu avleiðingunum fyri landið verður nevnt, at menningarvirksemið skal fíggjast við eykajáttan, sum verður inntøkufíggjað við at fremja broyting í ferðagjaldinum. Neyðugt er at viðmerkja, at ætlaða broytingin í ferðagjaldinum ikki sæst aftur í brotinum um fíggjarligar avleiðingar fyri vinnuna og heldur ikki í yvirlitinum yvir avleiðingar.


text:
Masterskeið í Kirkjurætti
Í vár verður skipað fyri skeiði á masterstigi í Kirkjurætti á Søgu- og samfelagsdeildini
Í 2007 yvirtóku føroyskir myndugleikar umsitingarligu og fíggjarligu ábyrgdina av Fólkakirkjuni í Føroyum. Í hesum sambandi byrjaði eitt sjálvstøðugt føroyskt lógarsmíð á tí kirkjuliga økinum, sum nú er komið at enda at kalla. Summar danskar lógir eru tó galdandi enn, eins og ávísar almennar lógir eisini í vissan mun eru í gildi innan kirkjuveggja.
Skeiðið vendir sær til prestar í fólkakirkjuni og lesandi, sum útbúgva seg til hetta starv og hava gudfrøðiligt bachelorprógv. Samstundis er hetta eisini dogmatiskt skeið, ið verður boðið út í MA í løgfrøði á Setrinum. Eisini onnur, sum hava hóskandi útbúgving og arbeiðsroyndir, kunnu søkja um upptøku, eitt nú kristnilærarar og kirkjutænarar ella hjálparfólk innan kirkjugátt.
Skeiðið er gott grundarlag hjá teimum, sum velja at halda fram og taka onnur gudfrøðilig skeið á Fróðskaparsetrinum, t.d. í Guðstænastuskipan og sálmasangi ella Kirkjusøgu.
Umsóknarfreistin er 1. mars 2016. Boð um upptøku á skeiðnum í Kirkjurætti verða send í seinasta lagi mánadagin 14. mars 2016. Játtan fyri, at umsøkjari tekur við lestrarplássinum, skal vera móttikin í seinasta lagi mánadagin 28. mars 2016.
Umsóknarblað, leiðbeining og nærri kunning fæst HER
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...